cyanic-selkie/wikianc huggingface dataset:
ലുഫ്താൻസ
ചരിത്രം
1926-ൽ ബെർലിനിൽ സ്ഥാപിക്കപ്പെട്ട ഡച്ചേ ലുഫ്ത് ഹാൻസ എ ജി-യിൽനിന്നും തുടങ്ങുന്നതാണ് ലുഫ്താൻസയുടെ ചരിത്രം. ഡിഎൽഎച്ച് എന്നറിയപ്പെട്ടിരുന്ന എയർലൈൻസ് കുറച്ചുകാലം ജർമ്മനിയുടെ പതാക വാഹക എയർലൈനുമായിരുന്നു, 1945-ൽ നാസി ജർമ്മനിയുടെ പരാജയം വരെ. പുതിയ ദേശീയ എയർലൈൻ സ്ഥാപിക്കാനായി ലുഫ്ടാഗ് എന്ന കമ്പനി 1953 ജനുവരി 6-നു കൊളോണിൽ സ്ഥാപിക്കപ്പെട്ടു. [6] എന്നാൽ വെസ്റ്റ് ജർമ്മനിക്ക് എയർസ്പേസ് സ്വാതന്ത്ര്യം ലഭിച്ചിരുന്നില്ല, അതിനാൽ എന്ന് മുതൽ പുതിയ എയർലൈൻ പ്രവർത്തനങ്ങൾ ആരംഭിക്കും എന്ന് അറിയില്ലായിരുന്നു. എന്നിരുന്നാലും, 1953-ൽ ലുഫ്ടാഗ് നാല് കോൺവൈർ സിവി-340എസ്, നാല് ലോക്ക്ഹീഡ് എൽ-1049 സൂപ്പർ കോൺസ്റ്റലേഷൻസ് വിമാനങ്ങൾക്ക് ഓർഡർ നൽകി, കൂടാതെ ഹാംബർഗ്‌ എയർപോർട്ടിൽ മെയിൻറ്റനൻസ് ബേസും സ്ഥാപിച്ചു. [6] [7]
1955 ഏപ്രിൽ 1-നു ഷെഡ്യൂൾഡ് ആഭ്യന്തര വിമാന സർവീസുകൾ ആരംഭിക്കാനുള്ള അനുമതി ലുഫ്താൻസയ്ക്ക് ലഭിച്ചു, ഹാംബർഗ്‌, ഡസൽഡോർഫ്, ഫ്രാങ്ക്ഫർട്ട്, കൊളോൺ, മ്യൂണിക്ക്‌ എന്നിവയ്ക്കു ഇടയിൽ. [7] [8] 1955 മെയ്‌ 15-നു അന്താരാഷ്‌ട്ര സർവീസുകൾ തുടങ്ങി, ലണ്ടൻ, പാരിസ്, മാഡ്രിഡ്‌ എന്നിവടങ്ങളിലേക്ക്. [8] [9]
2006 ഡിസംബർ 6-നു 20 ബോയിംഗ് 747-8എസ് വിമാനങ്ങൾക്കുള്ള ഓർഡർ ലുഫ്താൻസ നൽകി, ഈ മോഡലിൻറെ ആദ്യ കസ്റ്റമർ ആയി. എയർ ഫ്രാൻസിനു ശേഷം എയർബസ്‌ എ380 വിമാനം ഉപയോഗിക്കുന്ന രണ്ടാമത്തെ യൂറോപ്പിയൻ എയർലൈനുമായി. ആദ്യ എ380 ഡെലിവർ ചെയ്തത് 2010 മെയ്‌ 9-നു ആണ്, അതേസമയം, ആദ്യ 747-8 സർവീസ് ആരംഭിച്ചത് 2012-ൽ ആണ്. [10]
2008 സെപ്റ്റംബർ 15-നു ലുഫ്താൻസ എയർലൈൻസ് തങ്ങൾ ബ്രസ്സൽസ് എയർലൈൻസിൻറെ ഓഹരികൾ വാങ്ങിതായി പ്രഖ്യാപിച്ചു. 2009 ജൂണിൽ ബ്രസ്സൽസ് എയർലൈൻസും ലുഫ്താൻസയും തമ്മിലുള്ള പങ്കാളിത്തം ഇയു കമ്മീഷൻ അംഗീകാരം നൽകി. ബ്രസ്സൽസ് എയർലൈൻസിൻറെ ഉടമസ്ഥ കമ്പനിയായ എസ്എൻ എയർഹോൾഡിംഗ് എസ്എ/എൻവിയുടെ 45 ശതമാനം ഓഹരികൾ ലുഫ്താൻസ സ്വന്തമാക്കി. [11]
2009 സെപ്റ്റംബറിൽ യൂറോപ്പിയൻ കമ്മീഷൻറെ അനുമതിയോടെ ലുഫ്താൻസ ഓസ്ട്രിയൻ എയർലൈൻസ് വാങ്ങി.
2010 ജൂൺ 11-നു എയർബസ്‌ എ380 ഉപയോഗിച്ചു ഫ്രാങ്ക്ഫർട്ടിനും ടോക്കിയോയ്ക്കും ഇടയിൽ സർവീസ് ആരംഭിച്ചു.
കോഡ്ഷെയർ ധാരണകൾ
ലുഫ്താൻസയുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: അഡ്രിയ എയർവേസ്, ഐഗൻ എയർലൈൻസ്, എയർ കാനഡ, എയർ ചൈന, എയർ ഡോലോമിടി, എയർ ഇന്ത്യ, എയർ മാൾട്ട, എയർ ന്യൂസിലാൻഡ്‌, ഓൾ നിപ്പോൺ എയർവേസ്, ഓസ്ട്രിയൻ എയർലൈൻസ്, അവിയങ്ക, അസർബെയ്ജാൻ എയർലൈൻസ്, ബിഎംഐ റീജനൽ, ബ്രസൽസ് എയർലൈൻസ്, കോപ എയർലൈൻസ്, ക്രൊയേഷ്യ എയർലൈൻസ്, ഈജിപ്ത് എയർ, എതിയോപിയൻ എയർലൈൻസ്, എത്തിഹാദ് എയർവേസ്, യൂറോവിംഗ്സ്, ജർമൻവിംഗ്സ്, ജപ്പാൻ എയർലൈൻസ്, ലതാം ബ്രസിൽ, എൽഒടി പോളിഷ് എയർലൈൻസ്, ലക്സ് എയർ, സ്കാണ്ടിനെവിയൻ എയർലൈൻസ്, സിംഗപ്പൂർ എയർലൈൻസ്, സൗത്ത് ആഫ്രിക്കൻ എയർവേസ്, സ്വിസ്സ് ഇന്റർനാഷണൽ എയർലൈൻസ്, ടാഗ് അംഗോള എയർലൈൻസ്, ടാക എയർലൈൻസ്, ടാപ് പോർച്ചുഗൽ, തായ്‌ എയർവേസ്, യുണൈറ്റഡ് എയർലൈൻസ്.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ വർഗ്ഗം:ജർമ്മൻ ബ്രാൻഡുകൾ വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ വർഗ്ഗം:സ്റ്റാർ അലയൻസ്
ആസ്റ്റ്രൊനേഷ്യൻ ഭാഷകൾ
മാരിടൈം തെക്കുകിഴക്കൻ ഏഷ്യയുടെ പല ഭാഗങ്ങൾ, ഓഷ്യാനിയ, ശ്രീലങ്ക, തായ്‌വാൻ, ആന്തമാൻ നിക്കോബാർ ദ്വീപുകൾ ഹൈനാൻ, മഡഗാസ്കർ എന്നീ പ്രദേശങ്ങളിലായി വിസ്തൃതമായ ഒരു പ്രദേശത്ത് വ്യാപിച്ചുകിടക്കുന്ന ഒരു ഭാഷാ സമൂഹമാണ് ആസ്റ്റ്രോനേഷൻ ഭാഷകൾ. . ഏകദേശം 3860 കോടി ജനങ്ങൾ (4.9%),ഈ വിഭാഷത്തിലെ ഭാഷകൾ സംസാരിക്കുന്നു. ഇത് സംസാരിക്കുന്നവരുടെ എണ്ണം കണക്കാക്കിയാൽ ഏറ്റവും കൂടുതൽ ആൾക്കാർ സംസാരിക്കുന്ന അഞ്ചാം ഭാഷാഗോത്രമാണ്. ഇന്തോ-യുറോപ്യൻ ഭാഷകൾ (46.3%), സൈനോ-തിബെറ്റൻ ഭാഷകൾ (20.4%), നൈജർ-കോംഗോ ഭാഷകൾ (6.9%),  ആഫ്രോ-ഏഷ്യാറ്റിക് ഭാഷകൾ എന്നിവയാണ് ഇതിലധികം ആൾക്കാർ സംസാരിക്കുന്ന ഭാഷാഗോത്രങ്ങൾ. ഈ കുടുംബത്തിൽ The family contains 1,257 ഭാഷകളൂണ്ട്. ഭാഷകളൂടെ എണ്ണത്തിൽ ഈ ഗോത്രം രണ്ടാമതാണ്.
അവലംബം
വർഗ്ഗം:ഭാഷാകുടുംബങ്ങൾ
വെസ്റ്റ് പപുവ
പുറത്തേയ്ക്കുള്ള കണ്ണികൾ
വർഗ്ഗം:ഇന്തോനേഷ്യയിലെ പ്രവിശ്യകൾ വർഗ്ഗം:വെസ്റ്റ് പപുവ
ട്രിനിറ്റി നദി
ട്രിനിറ്റി നദി യു.എസ് സംസ്ഥാനമായ ടെക്സസിനുള്ളിൽ പൂർണ്ണമായും നീർത്തടമുള്ള 710-മൈൽ (1,140 കിലോമീറ്റർ) നീളമുള്ള ഒരു നദിയാണ്,  ഇത് റെഡ് നദിക്ക് ഏതാനും മൈലുകൾ തെക്കായി, വടക്കൻ ടെക്സസിൽനിന്ന് ഉത്ഭവിക്കുന്നു. റെഡ് നദിയുടെ തെക്കുഭാഗത്തുള്ള ഉത്തുംഗമായ പാറക്കെട്ടുകളാൽ ഉറവിടങ്ങൾ വേർതിരിക്കപ്പെടുന്നു. തദ്ദേശവാസികൾ നദിയുടെ വടക്കൻ വിഭാഗങ്ങളെ അർക്കിക്കോസ എന്നും തീരത്തോട് ചേർന്നുള്ള ഭാഗങ്ങളെ ഡേകോവ എന്നും വിളിക്കുന്നു. 1687-ൽ ഫ്രഞ്ച് പര്യവേക്ഷകനായിരുന്ന റോബർട്ട് കവെലിയർ ഡി ലാ സാലെ ഇതിന് റിവിയർ ഡെസ് കാനോസ് ("കനോസ് നദി") എന്ന് പേരിട്ടു. 1690-ൽ സ്പാനിഷ് പര്യവേക്ഷകനായിരുന്ന അലോൺസോ ഡി ലിയോൺ മതപരമായ പരാമർശങ്ങളാൽ സ്ഥലങ്ങളെ അനുസ്മരിപ്പിക്കുന്ന സ്പാനിഷ് കത്തോലിക്കാ സമ്പ്രദായ പ്രകാരം നദിക്ക് "ലാ സാന്റിസിമ ട്രിനിഡാഡ്" ("ദ മോസ്റ്റ് ഹോളി ട്രിനിറ്റി") എന്ന് നാമകരണം ചെയ്തു.
ബോർ വന്യജീവി സങ്കേതം
ബോർ കടുവ സംരക്ഷണപ്രദേശവും അടുത്തുള്ള മറ്റ് ചില പ്രദേശങ്ങളും കൂടി പെഞ്ച് കടുവ സംരക്ഷണ പ്രദേശത്തിൽ ലയിപ്പിച്ച് ഇരട്ടിവലിപ്പമുള്ള ഒരു വളരെ നന്നായി സ്ഥാപിച്ച കടുവ സംരക്ഷിതപ്രദേശമാക്കാവുന്നതാണ്.
സന്ദർശനവിവരം
വലത്ത്‌|49x49ബിന്ദു|MSH 3 ഈ കടുവസങ്കേതം സന്ദർശിക്കാവുന്ന ഏറ്റവും നല്ല സമയം ഏപ്രിൽ മെയ് മാസമാണ്. കടുവസങ്കേതം എല്ലാ തിങ്കളാഴ്ചകളിലും അവധിയാണ്. 2002 മുതൽ വന്യജീവി വിനോദസഞ്ചാരം ബോർ അണക്കെട്ട് കേന്ദ്രമാക്കി പ്രോത്സാഹിപ്പിച്ചുവരുന്നു. ഈ പദ്ധതിക്ക് 6.2 മില്യൺ രൂപ ചെലവായി. എംടിഡിസി യുടെ റിസോർട്ടിൽ 10 ഡബിൾബെഡ് മുറികളും 3 ഡോർമിറ്ററികളും റെസ്റ്റോറന്റ് സൗകര്യങ്ങളും ലഭ്യമാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ വർഗ്ഗം:മഹാരാഷ്ട്രയിലെ വന്യജീവിസങ്കേതങ്ങൾ
ബാലസാഹെബ് ഭർഡെ
മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യ സമര സേനാനിയും, സാമൂഹിക പ്രവർത്തകനും, വിദ്യാഭ്യാസ വിചക്ഷണനും, മഹാരാഷ്ട്ര നിയമസഭയുടെ സ്പീക്കറുമായിരുന്നു ബാലസാഹെബ് ശിവ്റാം ഭർഡെ (1912-2006). മഹാരാഷ്ട്രയിലെ സഹകരണ പ്രസ്ഥാനത്തിനു നൽകിയ സംഭാവനകളിലായിരുന്നു ഇദ്ദേഹം അറിയപ്പെട്ടിരുന്നത്. മഹാരാഷ്ട്രയുടെ സഹകരണവകുപ്പ് മന്ത്രിയുമായിരുന്നു(1957–1962). ഖാദി ഗ്രാമോഗ്യോഗ്, ഹരിജൻസേവാക് സംഘം, മഹാരാഷ്ട്ര ഗാന്ധി സ്മാരക് നിധി(എംജിഎസ്എൻ) തുടങ്ങി നിരവധി സാമൂഹ്യ-സർക്കാർ സംഘടനകളുമായി ബന്ധപ്പെട്ടു പ്രവർത്തിച്ചിട്ടുണ്ട്. എം.ജി.എസ്. നിഥിയുടെ രണ്ടാമത്തെ പ്രസിഡന്റായി ചുമതലയേറ്റു. മഹാരാഷ്ട്ര സ്റ്റേറ്റ് ഖാദി ബോർഡിന്റെ ചെയർമാനായും അദ്ദേഹം പ്രവർത്തിച്ചു.
1912-ൽ മഹാരാഷ്ട്രയിലെ അഹമ്മദ് നഗർ ജില്ലയിലെ ശേവ്ഗാവിലെ ഒരു ചെറിയ ഗ്രാമത്തിൽ ജനിച്ച അദ്ദേഹം 1952 മുതൽ രണ്ട് പതിറ്റാണ്ടായി നിയമസഭയിൽ തന്റെ മണ്ഡലത്തെ പ്രതിനിധാനം ചെയ്തു. 2001-ൽ ഭാരത സർക്കാർ അദ്ദേഹത്തെ പത്മഭൂഷൺ ബഹുമതി നൽകി ആദരിച്ചു. 2006 നവംബർ 22-ന് പൂനെയിൽ അദ്ദേഹം അന്തരിച്ചു. ശേവ്ഗാവിലെ ഒരു പൊതു ലൈബ്രറിക്ക് അദ്ദേഹത്തിന്റെ പേര് നൽകപ്പെട്ടു.
അവലംബം
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
കാക്കുളിശ്ശേരി വില്ലേജ്
തൃശ്ശൂർ ജില്ലയിലെ ചാലക്കുടി താലൂക്കിൽ ഉള്ള ഒരു വില്ലേജ് ആണ് കക്കുളിശ്ശേരി വില്ലേജ്. 2011 ലെ സെൻസസ് കണക്കനുസരിച്ച് ഗ്രാമത്തിൽ 10448 ജനസംഖ്യയുണ്ട്, അതിൽ പുരുഷ ജനസംഖ്യ 5032 ഉം സ്ത്രീ ജനസംഖ്യ 5416 ഉം ആണ്. കക്കുളിശ്ശേരി വില്ലേജിന്റെ മൊത്തം ഭൂമിശാസ്ത്രപരമായ വിസ്തീർണ്ണം 856 ഹെക്ടർ ആണ്. ഒരു ഹെക്ടറിന് 12 ആളുകളാണ് ജനസാന്ദ്രത. ഗ്രാമത്തിലെ മൊത്തം വീടുകളുടെ എണ്ണം 2646 ആണ്.
സാക്ഷരത
കാക്കുളിശ്ശേരി വില്ലേജിലെ മൊത്തം ജനസംഖ്യയിൽ 9176 പേർ സാക്ഷരരാണ്, അവരിൽ 4438 പുരുഷന്മാരും 4738 പേർ സ്ത്രീകളുമാണ്. കാക്കുളിശ്ശേരി വില്ലേജിലെ മൊത്തം സാക്ഷരതാ നിരക്ക് 95.89%, പുരുഷ സാക്ഷരത 97.39%, സ്ത്രീ സാക്ഷരതാ നിരക്ക് 94.53%.
ജനസംഖ്യ.
' സ്ത്രീ പുരുഷ അനുപാതം. '
തൊഴിലാളികളുടെ വിവരണം
2011 സെൻസസ് പ്രകാരം ആകെ തൊഴിലാളികൾ 4061 ആണ്, അതിൽ 2851 പുരുഷന്മാരും 1210 പേർ സ്ത്രീകളുമാണ്.
അവലംബം
https://etrace.in/census/village/kakkulissery-mukundapuram-district-thrissur-kerala-627917/
https://villageinfo.in/kerala/thrissur/mukundapuram/kakkulissery.html
കാറ്റി മെയിലി
മുൻ അമേരിക്കൻ മത്സര നീന്തൽതാരമാണ് കാതറിൻ മിഷേൽ "കാറ്റി" മെയ്‌ലി (ജനനം: ഏപ്രിൽ 16, 1991) 100 മീറ്റർ ബ്രെസ്റ്റ്‌ട്രോക്കിൽ 2016-ലെ വേനൽക്കാല ഒളിമ്പിക്സിൽ വെങ്കലവും 4 × 100 മീറ്റർ മെഡ്‌ലി റിലേയിൽ സ്വർണ്ണ മെഡലും നേടി.
സ്വകാര്യ ജീവിതം
മെയിലി ജനിച്ചത് ടെക്സസിലെ കരോൾട്ടണിലാണെങ്കലും അവരുടെ സ്വദേശ ടെക്സസിലെ കോളിവില്ലെയാണ്. 2009-ൽ നോലൻ കാത്തലിക് ഹൈസ്‌കൂളിലും 2013-ൽ കൊളംബിയ യൂണിവേഴ്‌സിറ്റിയിലും പഠനം നടത്തിയെ അവർ അവിടെനിന്ന് ബിരുദം നേടി. 2019-ലെ കണക്കനുസരിച്ച് അവർ ജോർജ്ജ്ടൗൺ ലോ സ്കൂളിൽ നീന്തൽ ടീമിന്റെ അസിസ്റ്റന്റ് കോച്ചാണ്. 2019 ജൂലൈ 8 ന് മത്സര നീന്തലിൽ നിന്ന് വിരമിക്കുമെന്ന് അവർ ഔദ്യോഗികമായി പ്രഖ്യാപിച്ചു.
2014-2015
2014-ൽ നോർത്ത് കരോലിനയിലെ ഗ്രീന്സ്ബോറോയിൽ നടന്ന ഷോർട്ട് കോഴ്സ് വിന്റർ ദേശീയ ചാമ്പ്യൻഷിപ്പിൽ 100 യാർഡ് ഫ്രീസ്റ്റൈലും 200 യാർഡ് ഇൻഡിവിഡുയൽ മെഡ്‌ലി ഇനങ്ങളും മെലി നേടി. ടെക്സസിലെ സാൻ അന്റോണിയോയിൽ നടന്ന 2015-ലെ യുഎസ് നാഷണൽ‌സിൽ 100 മീറ്റർ ബ്രെസ്റ്റ്‌ട്രോക്കിൽ അവരുടെ ആദ്യ ലോംഗ് കോഴ്‌സിൽ ദേശീയ കിരീടം നേടി. 2015-ൽ കാനഡയിലെ ടൊറന്റോയിൽ നടന്ന പാൻ അമേരിക്കൻ ഗെയിംസിൽ 100 മീറ്റർ ബ്രെസ്റ്റ്‌ട്രോക്കിൽ സ്വർണം നേടി. 1: 05.64 സമയം കൊണ്ട് പാൻ ആം ഗെയിംസ് റെക്കോർഡ് അവർ തകർത്തു. 2015 ഡിസംബറിൽ നടന്ന ഡ്യുവൽ ഇൻ പൂൾ മീറ്റിൽ, 4 × 100 മീറ്റർ മെഡ്‌ലി റിലേയിൽ (ഷോർട്ട് കോഴ്‌സ്) സഹതാരങ്ങളായ കോർട്ട്നി ബാർത്തലോമിവ്, കെൽസി വൊറെൽ, സിമോൺ മാനുവൽ എന്നിവരോടൊപ്പം ലോക റെക്കോർഡ് തകർത്തു.
2016-ലെ സമ്മർ ഒളിമ്പിക്സ്
2016-ൽ യുഎസ് ഒളിമ്പിക് ട്രയൽസിൽ 100 മീറ്റർ ബ്രെസ്റ്റ്‌ട്രോക്കിൽ രണ്ടാം സ്ഥാനത്തെത്തിയ മെയ്‌ലി ബ്രസീലിലെ റിയോ ഡി ജനീറോയിൽ നടന്ന 2016-ലെ സമ്മർ ഒളിമ്പിക്സിന് യുഎസ് ഒളിമ്പിക് ടീമിന് യോഗ്യത നേടി. ഒളിമ്പിക്സിൽ 100 മീറ്റർ ബ്രെസ്റ്റ്‌ട്രോക്കിൽ ലില്ലി കിംഗിനും യൂലിയ യെഫിമോവയ്ക്കും പിന്നിൽ മൂന്നാം സ്ഥാനത്തെത്തി വെങ്കല മെഡൽ നേടി. ഫൈനലിന് യോഗ്യത നേടാൻ യുഎസിനെ സഹായിക്കുന്നതിനായി 1: 04.93 വേഗത്തിൽ 4 × 100 മീറ്റർ മെഡ്‌ലി റിലേയുടെ ബ്രെസ്റ്റ്സ്ട്രോക്ക് ലെഗും നീന്തി. ഫൈനലിൽ യുഎസ് ടീം വിജയിച്ചപ്പോൾ അവർ ഒരു സ്വർണ്ണ മെഡൽ നേടി.
2017-ലെ ലോക ചാമ്പ്യൻഷിപ്പ്
2017 ലെ ലോക അക്വാട്ടിക്സ് ചാമ്പ്യൻഷിപ്പിൽ 100 മീറ്റർ ബ്രെസ്റ്റ്‌ട്രോക്കിൽ 1: 05.03 വ്യക്തിഗത മികച്ച സമയം മെലി വെള്ളി നേടി. മൂന്നാം സ്ഥാനക്കാരായ യെഫിമോവയെക്കാൾ ഒരു സെക്കൻഡിന്റെ ഇരുനൂറിലൊന്ന് മുന്നിലാണ് ഇത്.
ബാഹ്യ ലിങ്കുകൾ
വർഗ്ഗം:1991-ൽ ജനിച്ചവർ വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ വർഗ്ഗം:2016-ലെ സമ്മർ ഒളിമ്പിക്സിലെ നീന്തൽ താരങ്ങൾ
നൂർ മഹൽ
പാകിസ്താനിലെ പഞ്ചാബിലെ ബഹവാൽപൂരിൽ സ്ഥിതിചെയ്യുന്ന ഒരു കൊട്ടാരമാണ് നൂർ മഹൽ. 1872 ൽ പണികഴിപ്പിച്ച ഈ കൊട്ടാരം ബ്രിട്ടീഷ് രാജ് കാലഘട്ടത്തിൽ, ബഹവാൾപൂർ രാജവംശത്തിന്റെ നവാബുമാരുടെ വകയായിരുന്നു. ഇപ്പോൾ സാജിദ് അലി ഇസാർ, മാലിക് ഫർഹാൻ എന്നിവരുടെ ഉടമസ്ഥതയിലാണ് ഈ കൊട്ടാരം.
പുറം കണ്ണികൾ
വർഗ്ഗം:പാകിസ്താനിലെ കെട്ടിടങ്ങളും നിർമ്മിതികളും
നാഷണൽ ക്രൈം റെക്കോർഡ്സ് ബ്യൂറോ
ഇന്ത്യയിലെ കുറ്റകൃത്യങ്ങളുടെയും അപകടമരണങ്ങളുടെയും വിവരം ശേഖരിക്കുന്നതിനും അപഗ്രഥിക്കുന്നതിനും വേണ്ടി രൂപീകരിച്ചിട്ടുള്ള ഒരു കേന്ദ്രസർക്കാർ ഏജൻസിയാണ് നാഷണൽ ക്രൈം റെക്കോർഡ്സ് ബ്യൂറോ (National Crime Records Bureau, NCRB). കേന്ദ്ര ആഭ്യന്തര മന്ത്രാലയത്തിനു കീഴിലാണ് ഈ ഏജൻസിയുടെ പ്രവർത്തനം. ന്യൂഡെൽഹിയാണ് ആസ്ഥാനം. 1986 മാർച്ച് 11-ന് ആഭ്യന്തര മന്ത്രാലയം പുറത്തിറക്കിയ പ്രമേയത്തിലൂടെയാണ് എൻ.സി.ആർ.ബി. രൂപംകൊണ്ടത്‌.
ഇന്ത്യയിലെ അപകട മരണങ്ങൾ, കുറ്റകൃത്യങ്ങൾ, കുറ്റവാളികൾ, കാണാതായവർ, അജ്ഞാത മൃതശരീരങ്ങൾ എന്നിവയുടെ വിശദവിവരങ്ങൾ ഉൾപ്പെടുത്തിക്കൊണ്ട് ദേശീയ തലത്തിൽ ഒരു ഡാറ്റാബേസ് തയ്യാറാക്കുക എന്നതാണ് എൻ.സി.ആർ.ബി.യുടെ പ്രധാന ലക്ഷ്യം. കൂടാതെ ഈ വിവരങ്ങൾ നിയമപാലകർക്കും പൊതുജനങ്ങൾക്കും ലഭ്യമാക്കുകയും ചെയ്യുന്നു. എൻ.സി.ആർ.ബി.യുടെ ഇപ്പോഴത്തെ ഡയറക്ടർ എ.ആർ.കെ. കിന്നിയാണ്. (2016 ഫെബ്രുവരി പ്രകാരം). ''വിവരസാങ്കേതികവിദ്യയോടൊപ്പം ഇന്ത്യൻ പോലീസിനെ ശക്തിപ്പെടുത്തുന്നു. (Empowering Indian Police with Information Technology)'' എന്നതാണ് എൻ.സി.ആർ.ബി.യുടെ മുദ്രാവാക്യം.
സാഹചര്യം
കുറ്റകൃത്യങ്ങളുടെ രേഖകൾ സൂക്ഷിക്കുന്നത് കുറ്റാന്വേഷണത്തെ വളരെയേറെ സഹായിക്കാറുണ്ട്‌. ഒരു കുറ്റകൃത്യം കണ്ടെത്തുന്നതിനോ തടയുന്നതിനോ ഇത്തരം രേഖകൾ പ്രയോജനപ്പെടുന്നുണ്ട്. സാങ്കേതിക വിദ്യയിലും ഗതാഗത സംവിധാനങ്ങളിലുമുണ്ടായ പുരോഗതി കുറ്റകൃത്യങ്ങളുടെ എണ്ണം വർദ്ധിപ്പിക്കുന്നതിനിടയാക്കി. വർദ്ധിച്ചുവരുന്ന കുറ്റകൃത്യങ്ങളുടെ വിവരങ്ങൾ രേഖകളാക്കി സൂക്ഷിക്കുന്നതിന് വേണ്ടത്ര ഉദ്യോഗസ്ഥരില്ലാതെ വന്നു. അടുത്തുള്ള പോലീസ് സ്റ്റേഷനുകളിലേക്കോ ജില്ലകളിലേക്കോ സംസ്ഥാനങ്ങളിലേക്കോ കുറ്റകൃത്യങ്ങൾ സംബന്ധിച്ച വിവരം കൈമാറുവാൻ കഴിയാതെ വന്നു. അതോടെ കുറ്റകൃത്യങ്ങളുടെ എണ്ണം വർദ്ധിച്ചുകൊണ്ടേയിരുന്നു. കുറ്റകൃത്യങ്ങൾ കുറച്ചുകൊണ്ടുവരുന്നതിന് അവയുടെ വിവരശേഖരണം അത്യാശ്യമായിരുന്നു. മാത്രമല്ല,രാജ്യത്ത് എല്ലാ പോലീസ് സ്റ്റേഷനുകളും ഒരു ഏകീകൃത രീതിയിൽ വിവരശേഖരണം നടത്തേണ്ടതും അത്യാവശ്യമായിരുന്നു. എങ്കിൽ മാത്രമേ സംസ്ഥാനങ്ങൾ തമ്മിലുള്ള ആശയവിനിമയം നടക്കുകയുള്ളൂ. രാജ്യത്തെ എല്ലാ പോലീസ് സ്റ്റേഷനുകളും ഒരേ രീതിയിൽ വിവരശേഖരണം നടത്തണമെന്ന നിർദ്ദേശം ആദ്യം അവതരിപ്പിച്ചത് 1902-ലെ ഇന്ത്യൻ പോലീസ് കമ്മീഷനായിരുന്നു.
ചില ഏജൻസികൾ രൂപംകൊള്ളുന്നു
കുറ്റവാളികളുടെ വിരലടയാളം ശേഖരിക്കുന്നതിനായി 1956-ൽ കൊൽക്കത്ത ആസ്ഥാനമാക്കി സെൻട്രൽ ഫിംഗർപ്രിന്റ് ബ്യൂറോ പ്രവർത്തനം തുടങ്ങി. ഇതുകൂടാതെ 1964-ൽ സി.ബി.ഐ.യുടെ ഇന്റർ സ്റ്റേറ്റ് ക്രൈം റെക്കോർഡ്സ് ഡിവിഷൻ രൂപീകരിക്കപ്പെട്ടു. കുറ്റകൃത്യങ്ങളുടെയും കുറ്റവാളികളുടെയും വിവരശേഖരണത്തിനായി രൂപീകരിക്കപ്പെട്ട ഈ ഏജൻസികളിലൂടെ സംസ്ഥാനങ്ങൾ തമ്മിലുള്ള വിവരകൈമാറ്റവും നടന്നിരുന്നു.
കമ്പ്യൂട്ടർവൽക്കരണം
കുറ്റകൃത്യങ്ങളുടെ എണ്ണം വർദ്ധിച്ചുവന്നപ്പോൾ വിവരശേഖരണം ഒരു ഭാരിച്ച ജോലിയായി മാറി. ഈ സാഹചര്യത്തിലാണ് വിവരശേഖരണത്തിനായി കമ്പ്യൂട്ടറുകൾ ഉപയോഗിക്കുന്നതിനെപ്പറ്റി ഉദ്യോഗസ്ഥർ ചിന്തിച്ചു തുടങ്ങിയത്. 1970-ലെ ഒരു വിദഗ്ദ്ധ സമിതി കമ്പ്യൂട്ടറുകളുപയോഗിച്ചുള്ള വിവരശേഖരണം എന്ന ആശയം അവതരിപ്പിച്ചു.
കമ്പ്യൂട്ടർ നെറ്റ്‌വർക്കുകളുടെ കടന്നുവരവോടെ കുറ്റകൃത്യങ്ങളുടെ വിവരശേഖരണവും വിവരകൈമാറ്റവും കൂടുതൽ എളുപ്പമായി. 1972-ലെ ഒരു കമ്മിറ്റിയുടെ നിർദ്ദേശപ്രകാരം വിരലടയാള രേഖകളുടെ കമ്പ്യൂട്ടർവൽക്കരണവും സാദ്ധ്യമായി.
എൻ.സി.ആർ.ബി.യുടെ രൂപീകരണം
കമ്പ്യൂട്ടറുകളുടെ ഉപയോഗത്തിലൂടെ കുറ്റകൃത്യങ്ങളുടെയും മറ്റും വിവരശേഖരണം എളുപ്പമായതോടെ അവയെ സംബന്ധിക്കുന്ന രേഖകൾ നിർമ്മിക്കുന്നതിനും സംരക്ഷിച്ചു വയ്ക്കുന്നതിനും ഒരു കേന്ദ്ര ഏജൻസിയുടെ ആവശ്യം വന്നുചേർന്നു. ദേശീയ തലത്തിലുള്ള വിവരശേഖരണത്തിനായി ഒരു ഏജൻസി രൂപീകരിക്കണമെന്ന നിർദ്ദേശം ആദ്യം മുന്നോട്ടുവച്ചത് 1977-ലെ ദേശീയ പോലീസ് കമ്മീഷനായിരുന്നു. സർക്കാർ ഈ നിർദ്ദേശത്തെക്കുറിച്ച് വിശദമായി പഠിക്കുകയും 'നാഷണൽ ക്രൈം റെക്കോർഡ്സ് ബ്യൂറോ' എന്ന പേരിൽ ഒരു ദേശീയ വിവരശേഖരണ ഏജൻസി രൂപീകരിക്കുന്നതിനെ അംഗീകരിക്കുകയും ചെയ്തു.
1986 മാർച്ച് 11-ന് കേന്ദ്ര ആഭ്യന്തര മന്ത്രാലയം അന്നുണ്ടായിരുന്ന ചില ഏജൻസികളെയെല്ലാം ചേർത്ത്, നാഷണൽ ക്രൈം റെക്കോർഡ്സ് ബ്യൂറോ രൂപീകരിക്കുന്നതു സംബന്ധിച്ച പ്രമേയം പുറത്തിറക്കി. അങ്ങനെയൊണ് എൻ.സി.ആർ.ബി. രൂപീകരിക്കപ്പെട്ടത്. 1986 മുതൽ 1988 വരെയുള്ള വർഷങ്ങളിൽ ഡയറക്ടറേറ്റ് ഓഫ് കോർഡിനേഷൻ പോലീസ് കമ്പ്യൂട്ടേഴ്സ്, സി.ബി.ഐ.യുടെ ഇന്റർ സ്റ്റേറ്റ് ക്രിമിനൽ ഡേറ്റാ സംരംഭം, ക്രൈം സ്റ്റാറ്റിസ്റ്റിക്സ്, കൊൽക്കത്തയിലെ ഫിംഗർ പ്രിന്റ് ബ്യൂറോ തുടങ്ങിയ ഏജൻസികളെ കൂടി എൻ.സി.ആർ.ബി.യിൽ ലയിപ്പിച്ചു.
ലക്ഷ്യങ്ങൾ
എൻ.സി.ആർ.ബി.യുടെ ലക്ഷ്യങ്ങൾ.
ഘടകങ്ങൾ
എൻ.സി.ആർ.ബി.യുടെ പ്രവർത്തനങ്ങൾ നടക്കുന്നത് ഈ ഘടകങ്ങളിലൂടെയാണ്.
വാർഷിക കണക്കുകൾ
ഇന്ത്യയിൽ നടക്കുന്ന കുറ്റകൃത്യങ്ങൾ, അപകടമരണങ്ങൾ, ആത്മഹത്യകൾ എന്നിവയുടെ കണക്കുകൾ എല്ലാ വർഷവും എൻ.സി.ആർ.ബി. പ്രസിദ്ധീകരിക്കാറുണ്ട്. അപകടമരണങ്ങളും ആത്മഹത്യകളും (Accidental Deaths And Suicides) എന്ന പേരിലാണ് ഈ റിപ്പോർട്ട് പ്രസിദ്ധീകരിക്കുന്നത്. ഓരോ സംസ്ഥാനത്തെയും ക്രൈം റെക്കോർഡ്സ് ബ്യൂറോകൾ കുറ്റകൃത്യങ്ങളുടെയും അപകടമരണങ്ങളുടെയും വിവരം ശേഖരിച്ച് വർഷാവസാനം എൻ.സി.ആർ.ബി.ക്കു നൽകുന്നു. എൻ.സി.ആർ.ബി. ഈ വിവരങ്ങൾ വിശദമായി അപഗ്രഥിച്ച് സ്ഥിതിവിവരക്കണക്കുകൾ തയ്യാറാക്കുന്നു. 1967 മുതലുള്ള കുറ്റകൃത്യങ്ങളുടെയും മറ്റും കണക്കുകൾ എൻ.സി.ആർ.ബി.യുടെ വെബ്സൈറ്റിൽ ലഭ്യമാണ്.
തലാഷ് സംവിധാനം
അറസ്റ്റു ചെയ്യപ്പെട്ടവർ, പൊലീസ് തിരയുന്നവർ, കാണാതായവർ, ജയിൽ ചാടിയവർ, അജ്ഞാതർ, അജ്ഞാത മൃതശരീരങ്ങൾ, എന്നിവയുടെ ചിത്രസഹിതമുള്ള വിവരങ്ങൾ ശേഖരിച്ചു വച്ചിരിക്കുന്ന വിപുലമായ ഒരു ഡേറ്റാബേസ് എൻ.സി.ആർ.ബി.യ്ക്കുണ്ട്. തലാഷ് സംവിധാനം എന്നാണ് ഇതറിയപ്പെടുന്നത്. ഈ വിവരങ്ങളെല്ലാം എൻ.സി.ആർ.ബി.യുടെ വെബ്സൈറ്റിലും ലഭ്യമാണ്.
ഡയറക്ടർ ജനറൽ
നാഷണൽ ക്രൈം റെക്കോർഡ്സ് ബ്യൂറോയുടെ പ്രവർത്തനം നിയന്ത്രിക്കുന്ന ആളാണ് ഡയറക്ടർ ജനറൽ. ഡയറക്ടർ ജനറലിനോടൊപ്പം അഞ്ച് ഉദ്യോഗസ്ഥരുമായാണ് എൻ.സി.ആർ.ബി. 1986-ൽ പ്രവർത്തനം തുടങ്ങിയത്.
അവലംബം
വർഗ്ഗം:ഇന്ത്യയിലെ അന്വേഷണ ഏജൻസികൾ
ഹാസ്യ ചലച്ചിത്രം
ഹാസ്യത്തിന് കൂടുതൽ പ്രാധാന്യം കൊടുക്കുന്ന ചലച്ചിത്രങ്ങളാണ് ഹാസ്യ ചലച്ചിത്രം അഥവ കോമഡി ഫിലിം. ജീവിതത്തിലെ പിരിമുറുക്കങ്ങൾക്ക് അയവ് വരുത്താൻ വേണ്ടി ഹാസ്യ സിനിമകൾ ഉപകരിക്കുന്നു. പ്രധാനമായും ഹാസ്യവേഷങ്ങൽ അവതരിപ്പിക്കുന്ന നടന്മാരെ ഹാസ്യനടന്മാരെന്നു വിളിക്കുന്നു.
നെഫ്രോളജി
വൃക്കകളുടെ പ്രവർത്തനം വൃക്കരോഗങ്ങൾ എന്നിവയെക്കുറിച്ച് പഠിക്കുന്ന വൈദ്യശാസ്ത്ര ശാഖയാണ് നെഫ്രോളജി. വൃക്കകളുടെ ആരോഗ്യം, വൃക്കരോഗം എന്നിവ മുതൽ ഡയാലിസിസ്, വൃക്ക മാറ്റിവയ്ക്കൽ വരെയുള്ള ചികിത്സകൾ ഇതിൻ്റെ ഭാാഗമാണ്.
വൃക്കകളെ ബാധിക്കുന്ന സിസ്റ്റമിക് അവസ്ഥകളായ പ്രമേഹം, ഓട്ടോ ഇമ്യൂൺ രോഗങ്ങൾ എന്നിവയും,  വൃക്കരോഗത്തിന്റെ ഫലമായി ഉണ്ടാകുന്ന സിസ്റ്റമിക് രോഗങ്ങളായ റീനൽ ഓസ്റ്റിയോഡിസ്ട്രോഫി, രക്താതിമർദ്ദം പോലെയുള്ളള അസുഖങ്ങളും നെഫ്രോളജിയുടെ ഭാഗമാണ്. നെഫ്രോളജിയിൽ അധിക പരിശീലനം നേടിയ ഡോക്ടർമാരെ നെഫ്രോളജിസ്റ്റ് എന്ന് വിളിക്കുന്നു.
പ്രൊഫ. ജീൻ ഹാംബർഗർ, 1953-ൽ നിർദ്ദേശിച്ച ഫ്രഞ്ച് വാക്ക് "néphrologie" പ്രകാരം 1960 ൽ "നെഫ്രോളജി" എന്ന പദം ആദ്യമായി ഉപയോഗിച്ചു. അതിനുമുമ്പ് ഈ സ്പെഷ്യാലിറ്റിയെ സാധാരണയായി "കിഡ്നി മെഡിസിൻ" എന്ന് ആയിരുന്നു വിളിച്ചിരുന്നത്.
ഭാവി
ഇലക്ട്രോലൈറ്റ് ഡിസ്റ്റർബൻസ്, രക്താതിമർദ്ദം എന്നിവ ഉൾപ്പെടെയുള്ള വൃക്ക രോഗങ്ങളുടെ രോഗനിർണയവും ചികിത്സയും ഡയാലിസിസ്, വൃക്ക മാറ്റിവെക്കൽ എന്നിവ പോലെയുള്ള ചികിൽസകളും നെഫ്രോളജിയുടെ ഭാഗമാണ്.
വൃക്കയെ ബാധിക്കുന്ന പല രോഗങ്ങളും വൃക്കയിൽ മാത്രം പരിമിതപ്പെടുത്താത്ത സിസ്റ്റമിക് വൈകല്യങ്ങളാണ്, അവയ്ക്ക് പ്രത്യേക ചികിത്സ ആവശ്യമായി വന്നേക്കാം. സിസ്റ്റമിക് വാസ്കുലൈറ്റൈഡുകൾ (ഉദാ ANCA വാസ്കുലൈറ്റിസ്), ഓട്ടോഇമ്മ്യൂൺ രോഗങ്ങൾ (ഉദാ. ല്യൂപ്പസ് ), പോളിസിസ്റ്റിക് കിഡ്നി ഡിസീസ് പോലുള്ള ജന്മനായുള്ള അല്ലെങ്കിൽ ജനിതക അവസ്ഥകൾ ഉദാഹരണങ്ങളാണ്.
ഗുരുതരമായ വൃക്കയുടെ പരുക്ക്, വിട്ടുമാറാത്ത വൃക്കരോഗം, ഹെമറ്റൂറിയ, പ്രോട്ടീനൂറിയ, വൃക്കയിലെ കല്ലുകൾ, രക്താതിമർദ്ദം, ആസിഡ് / ബേസ് അല്ലെങ്കിൽ ഇലക്ട്രോലൈറ്റുകളുടെ തകരാറുകൾ എന്നിങ്ങനെ വിവിധ കാരണങ്ങളാൽ യൂറിനാലിസിസ് നടത്തിയതിന് ശേഷം രോഗികളെ നെഫ്രോളജി സ്പെഷ്യലിസ്റ്റുകളിലേക്ക് റഫർ ചെയ്യുന്നു.
നെഫ്രോളജിസ്റ്റ്
അധിക പരിശീലനം നേടി വൃക്കരോഗത്തിന്റെ പരിചരണത്തിലും ചികിത്സയിലും വിദഗ്ധനായ ഒരു ഫിസീഷ്യനാണ് നെഫ്രോളജിസ്റ്റ്. ഡയാലിസിസ്, വൃക്ക മാറ്റിവയ്ക്കൽ, ക്രോണിക് കിഡ്നി ഡിസീസ്, ക്യാൻസറുമായി ബന്ധപ്പെട്ട വൃക്കരോഗങ്ങൾ (ഓങ്കോനെഫ്രോളജി), പ്രൊസീജ്വറൽ നെഫ്രോളജി അല്ലെങ്കിൽ മറ്റ് നെഫ്രോളജി ഇതര മേഖലകളിൽ നെഫ്രോളജിസ്റ്റുകൾക്ക് സബ്-സ്പെഷ്യലൈസേഷൻ ചെയ്യാം.
ഇന്ത്യ
ഇന്ത്യയിൽ ഒരു നെഫ്രോളജിസ്റ്റ് ആകാൻ ഒരാൾ എംബിബിഎസ് (5, 1/2 വർഷം) ബിരുദം പൂർത്തിയാക്കണം, തുടർന്ന് മെഡിസിൻ അല്ലെങ്കിൽ പീഡിയാട്രിക്സിൽ എംഡി / ഡിഎൻബി (3 വർഷം), അതിന് ശേഷം നെഫ്രോളജി അല്ലെങ്കിൽ പീഡിയാട്രിക് നെഫ്രോളജിയിൽ ഡിഎം / ഡിഎൻബി (3 വർഷം) കോഴ്‌സ് പൂർത്തിയാക്കണം.
രോഗനിർണയം
മൂത്രത്തിന്റെ പരിശോധന ( യൂറിനാലിസിസ് ) വൃക്ക സംബന്ധമായ പ്രശ്നങ്ങൾ നേരിട്ട് വിലയിരുത്താൻ അനുവദിക്കുന്നു, ഇത് മൂത്രത്തിൽ രക്തം പ്രത്യക്ഷപ്പെടുന്നത് ( ഹെമറ്റൂറിയ ), മൂത്രത്തിലെ പ്രോട്ടീൻ ( പ്രോട്ടീനൂറിയ ), മൂത്രത്തിലെ പഴുപ്പ് കോശങ്ങൾ ( പ്യൂറിയ ) അല്ലെങ്കിൽ മൂത്രത്തിലെ കാൻസർ കോശങ്ങൾ എന്നിവയെക്കുറിച്ചുള്ള വിവരങ്ങൽ നൽകും. ദിവസേനയുള്ള പ്രോട്ടീൻ നഷ്ടം ( പ്രോട്ടീനൂറിയ കാണുക), മൂത്രത്തിന്റെ ഔട്ട്പുട്ട്, ക്രിയേറ്റിനിൻ ക്ലിയറൻസ് അല്ലെങ്കിൽ വൃക്കസംബന്ധമായ ട്യൂബുലുകളുടെ ഇലക്ട്രോലൈറ്റ് കൈകാര്യം ചെയ്യൽ എന്നിവ കണക്കാക്കാൻ 24 മണിക്കൂർ മൂത്രശേഖരണം ആവശ്യമാണ്. ഒരു ചെറിയ മൂത്ര സാമ്പിളിൽ നിന്ന് പ്രോട്ടീൻ നഷ്ടം കണക്കാക്കുന്നത് ഇപ്പോൾ സാധാരണമാണ്.
രക്തത്തിലെ ഹീമോഗ്ലോബിൻ, വൈറ്റ് കൌണ്ട്, പ്ലേറ്റ്‌ലെറ്റുകൾ, സോഡിയം, പൊട്ടാസ്യം, ക്ലോറൈഡ്, ബൈകാർബണേറ്റ്, യൂറിയ, ക്രിയേറ്റിനിൻ, ആൽബുമിൻ, കാൽസ്യം, മഗ്നീഷ്യം, ഫോസ്ഫേറ്റ്, ആൽക്കലൈൻ ഫോസ്ഫേറ്റസ്, പാരാതൈറോയ്ഡ് ഹോർമോൺ (പി‌ടി‌എച്ച്) എന്നിവയുടെ സാന്ദ്രത പരിശോധിക്കാൻ അടിസ്ഥാന രക്തപരിശോധന ഉപയോഗിക്കാം. ഇവയെല്ലാം വൃക്ക സംബന്ധമായ പ്രശ്നങ്ങളെക്കുറിച്ച് സൂചന നൽകും. വൃക്കയുടെ പ്രവർത്തനം കണക്കാക്കാൻ സെറം ക്രിയേറ്റിനിൻ സാന്ദ്രത ഏറ്റവും പ്രധാനപ്പെട്ട രക്തപരിശോധനയാണ്, ഇതിനെ ക്രിയേറ്റിനിൻ ക്ലിയറൻസ് അല്ലെങ്കിൽ എസ്റ്റിമേറ്റ്ഡ് ഗ്ലോമെറുലാർ ഫിൽട്ടറേഷൻ റേറ്റ് (ജിഎഫ്ആർ) എന്ന് വിളിക്കുന്നു.
ചികിത്സ
മരുന്നുകൾ, ബ്ലഡ് പ്രൊഡക്റ്റ്സ്, ശസ്ത്രക്രിയാ ഇടപെടലുകൾ ( യൂറോളജി, വാസ്കുലർ അല്ലെങ്കിൽ സർജിക്കൽ നടപടിക്രമങ്ങൾ), റീനൽ റീപ്ലേസ്മെന്റ് തെറാപ്പി ( ഡയാലിസിസ് അല്ലെങ്കിൽ വൃക്ക മാറ്റിവയ്ക്കൽ ), പ്ലാസ്മ എക്സ്ചേഞ്ച് എന്നിവ നെഫ്രോളജിയിലെ ചികിത്സകളിൽ ഉൾപ്പെടാം. വൃക്ക പ്രശ്നങ്ങൾ ജീവിത നിലവാരത്തിലും ആയുർദൈർഘ്യത്തിലും കാര്യമായ സ്വാധീനം ചെലുത്തും, അതിനാൽ മനഃശാസ്ത്രപരമായ പിന്തുണ, ആരോഗ്യ വിദ്യാഭ്യാസം, നൂതന പരിചരണ ആസൂത്രണം എന്നിവ നെഫ്രോളജിയിൽ പ്രധാന പങ്ക് വഹിക്കുന്നു.
മധുഗിരി
ഇന്ത്യൻ സംസ്ഥാനമായ കർണാടകത്തിലെ തുംകൂർ ജില്ലയിലെ ഒരു നഗരമാണ് മധുഗിരി. ഈ സ്ഥലത്തിന്റെ തെക്ക് ഭാഗത്തുള്ള മധു-ഗിരി (തേൻ കുന്ന്) എന്ന കുന്നിൽ നിന്നാണ് നഗരത്തിന് ഈ പേര് ലഭിച്ചത്. കർണാടക സംസ്ഥാനത്തെ 34 വിദ്യാഭ്യാസ ജില്ലകളിൽ ഒന്നാണ് മധുഗിരി.
നെഫ്രോളജി
ചികിത്സ
മിക്ക വൃക്കരോഗങ്ങളും വിട്ടുമാറാത്ത അവസ്ഥകളാണ്, അതിനാൽ ഒരു ദീർഘകാല ഫോളോഅപ്പ് ആവശ്യമാണ്.
ഓർഗനൈസേഷനുകൾ
ലോകത്തിലെ ആദ്യത്തെ നെഫ്രോളജി സൊസൈറ്റി ഫ്രഞ്ച് 'സൊസൈറ്റി ഡി പാത്തോളജി റെനാലെ (Societe de Pathologie Renale)' ആയിരുന്നു. അതിന്റെ ആദ്യ പ്രസിഡന്റ് ജീൻ ഹാംബർഗറായിരുന്നു. സംഘടനയുടെ ആദ്യ കൂടിക്കാഴ്ച 1949 ഫെബ്രുവരിയിൽ പാരീസിലായിരുന്നു. പഴയ സൊസൈറ്റിയുടെ തുടർച്ചയായി 1959 ൽ ഹാംബർഗർ 'സൊസൈറ്റി ഡി നെഫ്രോളജി (Société de Néphrologie)' സ്ഥാപിച്ചു. നെഫ്രോളജിസ്റ്റുകളുടെ രണ്ടാമത്തെ സൊസൈറ്റി ആയ യുകെയുടെ റീനൽ അസോസിയേഷൻ 1950 ൽ സ്ഥാപിതമായി. അതിന്റെ ആദ്യ പ്രസിഡന്റ് ആർതർ ഉസ്മാൻ ആയിരുന്നു. 1950 മാർച്ച് 30 ന് ലണ്ടനിൽ വെച്ച് ആദ്യ മീറ്റിംഗ് നടന്നു. സൊസൈറ്റി ഡി നെഫ്രോളജിയ ഇറ്റാലിയാന 1957-ൽ സ്ഥാപിതമായി. നെഫ്രോളജിയ (അല്ലെങ്കിൽ നെഫ്രോളജി) എന്ന വാക്ക് പേരിൽ ഉൾപ്പെടുത്തിയ ആദ്യത്തെ ദേശീയ സംഘടനയാണ് ഇത്.
ഇന്റർനാഷണൽ സൊസൈറ്റി ഓഫ് നെഫ്രോളജി (ഐ‌എസ്‌എൻ) യുടെ 1-4 സെപ്റ്റംബർ 1960 തീയതിയിൽ എവിയാനിലും ജനീവയിലും വെച്ച് നടന്ന ആദ്യ ഇന്റർനാഷണൽ കോൺഗ്രസ് ഓഫ് നെഫ്രോളജി Premier Congrès International de Néphrologie യിൽ 'നെഫ്രോളജി' എന്ന പദം ആദ്യമായി പ്രത്യക്ഷപ്പെട്ടു. ഐ‌എസ്‌എന്റെ ആദ്യകാല ചരിത്രം 2005 ൽ റോബിൻ‌സണും റിച്ചെത്തും, പിന്നീടുള്ള ചരിത്രം 2011 ൽ ബാർ‌സൂം എന്നിവർ വിവരിച്ചിട്ടുണ്ട്. വൃക്ക പരിചരണത്തിൽ ഏർപ്പെട്ടിരിക്കുന്ന ലോകമെമ്പാടുമുള്ള മെഡിക്കൽ പ്രൊഫഷണലുകളെ പ്രതിനിധീകരിക്കുന്ന ഏറ്റവും വലിയ ആഗോള സമൂഹമാണ് ഐ‌എസ്‌എൻ.
പുറം കണ്ണികൾ
വർഗ്ഗം:നെഫ്രോളജി വർഗ്ഗം:വൃക്ക
മധുഗിരി
ജനസംഖ്യാശാസ്ത്രം
2001 ലെ ഇന്ത്യൻ സെൻസസ് പ്രകാരം മധുഗിരിയിലെ ജനസംഖ്യ 29215 ആണ്. ജനസംഖ്യയുടെ 52% പുരുഷന്മാരും 48% സ്ത്രീകളും ആണ്. മധുഗിരിയുടെ ശരാശരി സാക്ഷരതാ നിരക്ക് 72% ആണ്, ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 77%, സ്ത്രീ സാക്ഷരത 67%. മധുഗിരിയിലെ ജനസംഖ്യയുടെ 11% 6 വയസ്സിൽ താഴെയുള്ളവരാണ്.
റഫറൻസുകൾ
വർഗ്ഗം:കർണാടകത്തിലെ കോട്ടകൾ വർഗ്ഗം:Coordinates on Wikidata
പത്മപ്രഭാ പുരസ്കാരം
ആധുനിക വയനാടിന്റെ ശില്പികളിൽ പ്രമുഖനായ എം.കെ. പത്മപ്രഭാ ഗൗഡരുടെ പേരിൽ ഏർപ്പെടുത്തിയ സാഹിത്യപുരസ്‌കാരമാണ് 'പത്മപ്രഭാ പുരസ്കാരം. 75,000 രൂപയും പത്മരാഗക്കല്ല് പതിച്ച ഫലകവും പ്രശസ്തിപത്രവും അടങ്ങുന്നതാണ് പുരസ്‌കാരം .1996 മുതൽ തുടർച്ചയായി ഇത് നല്കിവരുന്നുണ്ട്. മാതൃഭൂമി മാനേജിംഗ് ഡയറക്ടർ എം.പി. വീരേന്ദ്രകുമാർ അച്ഛന്റെ ഓർമ്മയ്ക്കായി ഏർപ്പെടുത്തിയതാണ് പത്മപ്രഭാ പുരസ്കാരം.
പത്മപ്രഭാ പുരസ്കാരം നേടിയ സാഹിത്യകാരന്മാരുടെ പട്ടിക
(1996-2020 )
പുറംകണ്ണികൾ
വർഗ്ഗം:സാഹിത്യപുരസ്കാരജേതാക്കൾ വർഗ്ഗം:ഇന്ത്യൻ സാഹിത്യപുരസ്കാരജേതാക്കൾ വർഗ്ഗം:മലയാള സാഹിത്യപുരസ്കാരങ്ങൾ
കീ ബുദ്ധവിഹാരം
സ്പിതി താഴ്വരയിലെ ഏറ്റവും വലിയ ബുദ്ധവിഹാരമാണ് ഇത്. ബുദ്ധ ഭിക്ഷുക്കളായ ലാമമാരുടെ വിദ്യാഭ്യാസ കേന്ദ്രംകൂടിയാണ് ഇത്.
ചരിത്രം
എ.ഡി. പതിനൊന്നാം നൂറ്റാണ്ടിൽ, അതീശ എന്ന ബുദ്ധസന്യാസിയുടെ പ്രധാന ശിഷ്യൻ ആയിരുന്ന ദ്രോംടോൻ (Dromtön) ആണ് ഈ ബുദ്ധവിഹാരം നിർമ്മിച്ചത്. പിന്നീട് ഇത് നിരവധി തവണ പുനർ നിർമ്മിക്കപ്പെട്ടു. ഏറ്റവും അവസാനമായി 1840 കളിൽ അഗ്നിബാധയെ തുടർന്നും 1975 ഭൂകമ്പത്തെ തുടർന്നും ഈ ബുദ്ധവിഹാരം പുനർനിർമ്മിക്കപ്പെട്ടു.
സവിശേഷതകൾ
ഈ വിഹാരത്തിന്റെ ചുമരുകളിൽ പുരാതന ചുമർ ചിത്രങ്ങൾ കാണാവുന്നതാണ്. ചൈനീസ് സ്വാധീനം കലർന്ന പതിനാലാം ശതകത്തിലെ മൊണാസ്റ്റിക്ക് വാസ്തുവിദ്യ ഇവിടെ പ്രകടമാണ്. ശ്രീ ബുദ്ധന്റെത് അടക്കം നിരവധി ചിത്രങ്ങൾ ഇവിടെ കാണാം. ഈ വിഹാരത്തിന് സമീപത്ത് കൂടെയാണ് സ്പിതി നദി ഒഴുകുന്നത്.
യാത്രാ മാർഗ്ഗം
മണാലിയിൽ നിന്നും റോഡ്‌ മാർഗ്ഗം ഇവിടെ എത്താം. ലേ-മണാലി ഹൈവേയാണ് ഏറ്റവും നല്ലത്. മണാലിയിൽ നിന്നും ഇവിടെയ്ക്ക് 191 കിലോമീറ്റർ ദൂരമുണ്ട്. സമീപത്തുള്ള കാസാ (Kaza) യിൽ താമസ സൗകര്യങ്ങൾ ലഭ്യമാണ്.
വർഗ്ഗം:ബുദ്ധവിഹാരങ്ങൾ
ഗ്ലാസ്ഗോ
സ്കോട്ട്ലൻഡിലെ ഏറ്റവും വലിയ നഗരവും, ഗ്രേറ്റ് ബ്രിട്ടനിലെ മൂന്നാമത്തെ വലിയ നഗരവുമാണ് ഗ്ലാസ്ഗോ (Glasgow ; Glesga; Glaschu ). മധ്യ-പടിഞ്ഞാറൻ ലോലൻഡിൽ, ക്ലൈഡ് നദിക്കരയിൽ സ്ഥിതിചെയ്യുന്നു ഈ നഗരത്തിലെ ജനസംഖ്യ 6,06,340(2015) ആണ്. ബ്രിട്ടനിലെ ഏറ്റവും തിരക്കേറിയ തുറമുഖമാണിത്
അവലംബം
വർഗ്ഗം:സ്കോട്ട്‌ലാന്റിലെ പട്ടണങ്ങൾ
ഭാജ്യ സംഖ്യകൾ
ലഘുചിത്രം|Demonstration, with Cuisenaire rods, of the divisors of the composite number 10 ഒരു പൂർണ്ണ സംഖ്യയെ അതിനേക്കാൾ ചെറിയ രണ്ട് പൂർണ്ണ സംഖ്യകളുടെ ഗുണനഫലമായി എഴുതാൻ സാധിക്കുകയാണെങ്കിൽ അത്തരം സംഖ്യയെ ആണു ഭാജ്യ സംഖ്യ എന്നു വിളിക്കുന്നത്.. തുല്യമായി, ഇത് ഒരു പോസിറ്റീവ് സംഖ്യയാണ്, അത് 1 കൂടാതെ തന്നെയല്ലാതെ ഒരു ഡിവിസറെങ്കിലും ഉണ്ട്. ഓരോ പോസിറ്റീവ് സംഖ്യയും സംയോജിത, പ്രൈം അല്ലെങ്കിൽ യൂണിറ്റ് 1 ആണ്, അതിനാൽ സംയോജിത സംഖ്യകൾ കൃത്യമായി പ്രൈം അല്ലാത്ത യൂണിറ്റുകളാണ്
Notes
വർഗ്ഗം:അങ്കഗണിതം
സ്റ്റെർകുലിയ ലാൻസിഫോളിയ
മാൽവേസീ കുടുംബത്തിലെ സ്റ്റെർക്കുലിയ ജനുസ്സിൽ പെട്ട ഒരു കുറ്റിച്ചെടി/വൃക്ഷ ഇനമാണ് സ്റ്റെർകുലിയ ലാൻസിഫോളിയ. ഈ ഇനം ബംഗ്ലാദേശ്, NE ഇന്ത്യ, ചൈന, ഇന്തോ-ചൈന എന്നിവിടങ്ങളിൽ കാണപ്പെടുന്നു. കാറ്റലോഗ് ഓഫ് ലൈഫിൽ ഇതിന്റെ ഉപജാതികളൊന്നും പട്ടികപ്പെടുത്തിയിട്ടില്ല..
External links
വർഗ്ഗം:ബംഗ്ലാദേശിലെ സസ്യങ്ങൾ വർഗ്ഗം:ചൈനയിലെ സസ്യജാലം വർഗ്ഗം:മാൽവേസീ
നാസ്ഡാക്
അമേരിക്കൻ ഐക്യനാടുകളിലെ ഒരു ഓഹരി വിപണി ആണ് നാസ്ഡാക് (NASDAQ)(നാഷണൽ അസോസിയേഷന് ഓഫ് സെക്യൂരിറ്റീസ് ഡീലേഴ്സ് ഓട്ടമേററഡ് ക‌ടഷനസ്). ന്യൂയോർക്ക് സ്റ്റോക്ക് എക്സ്ചേഞ്ചിന് പിന്നിൽ ട്രേഡ് ചെയ്യുന്ന ഓഹരികളുടെ വിപണി മൂലധനം അനുസരിച്ച് സ്റ്റോക്ക് എക്സ്ചേഞ്ചുകളുടെ പട്ടികയിൽ ഇത് രണ്ടാം സ്ഥാനത്താണ്. എക്സ്ചേഞ്ച് പ്ലാറ്റ്ഫോം നാസ്ഡാക്ക്, ഇങ്ക്.(Inc.), ഉടമസ്ഥതയിലുള്ളതാണ്, ഇത് നാസ്ഡാക്ക് നോർഡിക് സ്റ്റോക്ക് മാർക്കറ്റ് നെറ്റ്‌വർക്കിന്റെയും യു.എസ് അധിഷ്ഠിത സ്റ്റോക്ക്, ഓപ്‌ഷൻ എക്‌സ്‌ചേഞ്ചുകളുടെയും ഉടമസ്ഥതയിലുള്ളതാണ്.
അവലംബം
വർഗ്ഗം:ഓഹരിവിപണി
ആര്യാട് ബ്ലോക്ക് പഞ്ചായത്ത്
ആലപ്പുഴ ജില്ലയിൽ അമ്പലപ്പുഴ താലൂക്കിലാണ് 60.46 ചതുരശ്രകിലോമീറ്റർ വിസ്തീർണ്ണമുള്ള ആര്യാട് ബ്ളോക്ക് പഞ്ചായത്ത് സ്ഥിതി ചെയ്യുന്നത്. ആര്യാട് ബ്ളോക്കിലുൾപ്പെടുന്ന ഗ്രാമ പഞ്ചായത്തുകൾ ആര്യാട്, മണ്ണഞ്ചേരി, മാരാരിക്കുളം തെക്ക് എന്നിവയാണ്.
അതിരുകൾ
കഞ്ഞിക്കുഴി ബ്ലോക്ക് പഞ്ചായത്ത്, 	അമ്പലപ്പുഴ ബ്ലോക്ക് പഞ്ചായത്ത്, പല്ലം ബ്ലോക്ക് പഞ്ചായത്ത്, ആലപ്പുഴ നഗരസഭ, അറബിക്കടൽ എന്നിവയാണ് ആര്യാട് ബ്ലോക്ക് പഞ്ചായത്തിന്റെ അതിരുകൾ.
വിലാസം
ആര്യാട് ബ്ലോക്ക് പഞ്ചായത്ത് കലവൂർ - 688522 ഫോൺ‍ : 0477 2292425 ഇമെയിൽ : aryadbdo@gmail.com
ട്രൈക്കോമോണിയാസിസ്
ട്രൈക്കോമോണിയാസിസ് ലൈംഗികമായി പകരുന്ന ഒരു അണുബാധയാണ് (എസ്ടിഐ), ഇത് മിക്കപ്പോഴും യോനി, ഓറൽ അല്ലെങ്കിൽ ഗുദ ലൈംഗികതയിലൂടെ പകരുന്നു. ജനനേന്ദ്രിയ സ്പർശനത്തിലൂടെയും ഇത് പകരാം. രോഗലക്ഷണങ്ങൾ ഇല്ലാതിരുന്നാൽ പോലും രോഗം ബാധിച്ച ആളുകൾക്ക് രോഗം പകരാം. ഒരു മൈക്രോസ്കോപ്പ് ഉപയോഗിച്ച് യോനിയിലെ ദ്രാവകത്തിൽ നിന്ന് പരാന്നഭോജിയെ കണ്ടെത്തുക, യോനിയിലെ ദ്രാവകം അല്ലെങ്കിൽ മൂത്രം കൾചർ ചെയ്ത് നോക്കുക, അല്ലെങ്കിൽ പരാന്നഭോജിയുടെ ഡിഎൻഎ പരിശോധന എന്നിവയിലൂടെയാണ് രോഗനിർണയം സാധ്യമാകുന്നത്. പരാന്നഭോജിയെ കണ്ടെത്തുകയാണ് എങ്കിൽ, മറ്റ് എസ്ടിഐകൾക്കായി കൂടെ പരീക്ഷിക്കണങ്ങൾ നടത്തണം.
2015-ൽ ഏകദേശം 122 പുതിയ ട്രൈക്കോമോണിയാസിസ് കേസുകൾ ഉണ്ടായി. യുണൈറ്റഡ് സ്റ്റേറ്റ്സിൽ, ഏകദേശം 2 ദശലക്ഷം സ്ത്രീകൾ രോഗബാധിതരാണ്. പുരുഷന്മാരേക്കാൾ സ്ത്രീകളിലാണ് ഇത് പലപ്പോഴും സംഭവിക്കുന്നത്. 1836-ൽ ആൽഫ്രഡ് ഡോണെയാണ് ട്രൈക്കോമോണസ് വാഗിനാലിസ് ആദ്യമായി തിരിച്ചറിഞ്ഞത്. 1916 ൽ ഈ രോഗത്തിന് കാരണമാകുന്നതായി ഇത് ആദ്യമായി തിരിച്ചറിഞ്ഞു.
അടയാളങ്ങളും ലക്ഷണങ്ങളും
വലത്ത്‌|A single trichomonas by phase contrast microscopy ട്രൈക്കോമോണസ് വജൈനാലിസ് ബാധിച്ച മിക്ക ആളുകൾക്കും രോഗത്തിന്റെ ലക്ഷണങ്ങളൊന്നും വർഷങ്ങളോളം ഉണ്ടാകില്ല. ലിംഗത്തിലും അല്ലെങ്കിൽ മൂത്രനാളിയിലും ( മൂത്രനാളി), അല്ലെങ്കിൽ യോനിയിൽ (യോനിനൈറ്റിസ് ) വേദന, കത്തുന്ന പോലത്തെ തോന്നൽ അല്ലെങ്കിൽ ചൊറിച്ചിൽ, എന്നിവ അനുഭവപ്പെടുന്ന ലക്ഷണങ്ങളാണ്. ലൈംഗിക ബന്ധത്തിലും മൂത്രമൊഴിക്കുമ്പോഴും ഇരു ലിംഗക്കാർക്കും അസ്വസ്ഥത വർദ്ധിക്കും. സ്ത്രീകൾക്ക് മഞ്ഞ-പച്ച നിറത്തിൽ, ചൊറിച്ചിലോടെ, നുരകളോടെ, ദുർഗന്ധത്തോടെ (ഉളുമ്പു നാറ്റം) യോനിയിൽ നിന്ന് ഡിസ്ചാർജ് ഉണ്ടാകാം. അപൂർവ സന്ദർഭങ്ങളിൽ, അടിവയറ്റിൽ വേദന ഉണ്ടാകാം. രോഗലക്ഷണങ്ങൾ സാധാരണയായി 5 മുതൽ 28 ദിവസത്തിനുള്ളിൽ പ്രത്യക്ഷപ്പെടും. ചിലപ്പോൾ ട്രൈക്കോമോണിയാസിസിനെ ക്ലമീഡിയ ആണോ എന്ന് തെറ്റിദ്ധരിക്കാം കാരണം അവയുടെ ലക്ഷണങ്ങൾ സമാനമാണ്.
സങ്കീർണതകൾ
ട്രൈക്കോമോണിയാസിസ് നിരവധി ഗുരുതരമായ സങ്കീർണതകളുമായി ബന്ധപ്പെട്ടിരിക്കുന്നു.
കാരണങ്ങൾ
ലഘുചിത്രം| ട്രൈക്കോമോണസിന്റെ ജീവിതചക്രം മനുഷ്യന്റെ ജനനേന്ദ്രിയ അവയവമാണ് ഈ ഇനത്തിന്റെ ഏക സംഭരണി. ട്രൈക്കോമോണസ് ലൈംഗിക അല്ലെങ്കിൽ ജനനേന്ദ്രിയ സമ്പർക്കത്തിലൂടെയാണ് പകരുന്നത്.
ഏകകോശ പ്രോട്ടോസോവൻ ആതിഥേയ കോശങ്ങളിൽ മെക്കാനിക്കൽ സമ്മർദ്ദം സൃഷ്ടിക്കുകയും കോശ മരണശേഷം കോശ ശകലങ്ങൾ ഉള്ളിലാക്കുകയും ചെയ്യുന്നു.
ജനിതക ശ്രേണി
ട്രൈക്കോമോനാസ് ജീനോമിന്റെ ഒരു ഡ്രാഫ്റ്റ് സീക്വൻസ് ജനുവരി 12, 2007-ന് സയൻസ് ജേണലിൽ പ്രസിദ്ധീകരിച്ചു. ജീനോമിന് കുറഞ്ഞത് 26,000 ജീനുകളെങ്കിലും ഉണ്ടെന്ന് സ്ഥിരീകരിക്കുന്നു. ഇത് മനുഷ്യ ജീനോമിന് സമാനമായ സംഖ്യയാണ്. സ്ഥിരീകരിക്കപ്പെടാത്ത ഏകദേശം 34,000 ജീനുകൾ, ട്രാൻസ്പോസിബിൾ മൂലകങ്ങളുടെ ഭാഗമായ ആയിരക്കണക്കിന് ജീനുകൾ ഉൾപ്പെടെ, ജീൻ ഉള്ളടക്കം 60,000-ലധികം എത്തിക്കുന്നു.
രോഗനിർണയം
ട്രൈക്കോമോണിയാസിസ് പരിശോധിക്കുന്നതിന് മൂന്ന് പ്രധാന വഴികളുണ്ട്.
പ്രതിരോധം
പുരുഷ കോണ്ടം അല്ലെങ്കിൽ പെൺ കോണ്ടം ഉപയോഗിക്കുന്നത് ട്രൈക്കോമോണിയാസിസിന്റെ വ്യാപനം തടയാൻ സഹായിച്ചേക്കാം, ഈ അണുബാധയെ എങ്ങനെ തടയാം എന്നതിനെക്കുറിച്ച് ശ്രദ്ധാപൂർവം പഠനങ്ങൾ ഒരിക്കലും നടത്തിയിട്ടില്ല. ട്രൈക്കോമോണിയാസിസ് വെള്ളത്തിലൂടെയുള്ള അണുബാധയ്ക്ക് സാധ്യതയില്ല, കാരണം ട്രൈക്കോമോണസ് വാഗിനാലിസ് 45-60 മിനിറ്റിനു ശേഷവും വെള്ളത്തിലും 30 മിനിറ്റ് മുതൽ 3 മണിക്കൂർ വരെ താപ വെള്ളത്തിലും 5-6 മണിക്കൂറിന് ശേഷം നേർപ്പിച്ച മൂത്രത്തിലും മരിക്കുന്നു.
നിലവിൽ കുടുംബാസൂത്രണമോ എസ്ടിഐ പരിശോധനയോ സ്വീകരിക്കുന്ന സാധാരണ യുഎസ് ജനതയ്ക്ക് സാധാരണ സ്റ്റാൻഡേർഡ് സ്ക്രീനിംഗ് ആവശ്യകതകളൊന്നുമില്ല. സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) യോനിയിൽ ഡിസ്ചാർജ് ഉള്ള സ്ത്രീകൾക്ക് ട്രൈക്കോമോണിയാസിസ് പരിശോധന ശുപാർശ ചെയ്യുന്നു കൂടാതെ അണുബാധയ്‌ക്കോ എച്ച്ഐവി പോസിറ്റീവ് സെറോസ്റ്റാറ്റസിനോ സാധ്യതയുള്ള സ്ത്രീകൾക്ക് ഇത് പരിഗണിക്കാം.
പുതിയതും വളരെ നിർദ്ദിഷ്ടവും സെൻസിറ്റീവുമായ ട്രൈക്കോമോണിയാസിസ് ടെസ്റ്റുകളുടെ വരവ് സ്ത്രീകൾക്കും പുരുഷന്മാർക്കും പുതിയ സ്ക്രീനിംഗ് പ്രോട്ടോക്കോളുകൾക്ക് അവസരമൊരുക്കുന്നു. യുഎസിലെ ട്രൈക്കോമോണിയാസിസ് രോഗനിർണ്ണയത്തിനും ചികിത്സയ്ക്കുമായി ഈ പുതിയ ടെസ്റ്റുകളുടെ ചെലവ്-കാര്യക്ഷമതയും ഏറ്റവും പ്രയോജനപ്രദമായ ഉപയോഗവും നിർണ്ണയിക്കാൻ ശ്രദ്ധാപൂർവ്വമായ ആസൂത്രണം, ചർച്ച, ഗവേഷണം എന്നിവ ആവശ്യമാണ്, ഇത് മികച്ച പ്രതിരോധ പ്രവർത്തനങ്ങളിലേക്ക് നയിച്ചേക്കാം.
സ്ക്രീനിംഗ്
ട്രൈക്കോമോണിയാസിസ് അണുബാധയുടെ ലക്ഷണങ്ങളില്ലാത്ത ഗർഭിണികളെ പരിശോധിക്കുന്നതിനും അണുബാധയ്ക്ക് പോസിറ്റീവ് പരീക്ഷിക്കുന്ന സ്ത്രീകളെ ചികിത്സിക്കുന്നതിനുമുള്ള ക്രമരഹിതമായ നിയന്ത്രിത പരീക്ഷണങ്ങളിൽ നിന്നുള്ള തെളിവുകൾ മാസം തികയാതെയുള്ള ജനന സാധ്യത കുറയ്ക്കുന്നതായി കാണിച്ചിട്ടില്ല. ഈ ഫലം പരിശോധിക്കുന്നതിനും മികച്ച സ്ക്രീനിംഗ് രീതി നിർണ്ണയിക്കുന്നതിനും കൂടുതൽ പഠനങ്ങൾ ആവശ്യമാണ്. യുഎസിൽ, ഗർഭപിണ്ഡത്തിലേക്ക് എച്ച്ഐവി പകരാനുള്ള സാധ്യതയുമായി ട്രൈക്കോമോണസ് അണുബാധ ബന്ധപ്പെട്ടിരിക്കുന്നതിനാൽ, എച്ച്ഐവി ബാധിതരിൽ മാത്രമേ ഗർഭിണികളെ രോഗലക്ഷണങ്ങളില്ലാതെ പരിശോധിക്കാൻ ശുപാർശ ചെയ്യൂ.
ചികിത്സ
ഗർഭിണികൾക്കും അല്ലാത്തവർക്കും ചികിത്സ സാധാരണയായി മെട്രോണിഡാസോൾ, ഒരിക്കൽ കഴിക്കുക എന്നതാണ്. ഗർഭാവസ്ഥയിൽ, പ്രത്യേകിച്ച് ആദ്യ ത്രിമാസത്തിൽ ജാഗ്രതയോടെ ഉപയോഗിക്കണം. ലൈംഗിക പങ്കാളികൾക്ക്, രോഗലക്ഷണങ്ങൾ ഇല്ലെങ്കിൽപ്പോലും, ചികിത്സിക്കണം. പരാന്നഭോജികളെ നശിപ്പിക്കാൻ നൈട്രോമിഡാസോൾ ഒറ്റ ഡോസ് മതി.
95-97% കേസുകളിൽ, മെട്രോണിഡാസോളിന്റെ ഒരു ഡോസിന് ശേഷം അണുബാധ പരിഹരിക്കപ്പെടും. ട്രൈക്കോമോണസ് കേസുകളിൽ 4-5% മെട്രോണിഡാസോളിനെ പ്രതിരോധിക്കുന്നതായി പഠനങ്ങൾ സൂചിപ്പിക്കുന്നു, ഇത് ചില "ആവർത്തിച്ചുള്ള" കേസുകൾക്ക് കാരണമാകാം. ചികിത്സ കൂടാതെ, ട്രൈക്കോമോണിയാസിസ് സ്ത്രീകളിൽ മാസങ്ങൾ മുതൽ വർഷങ്ങൾ വരെ നിലനിൽക്കും, കൂടാതെ പുരുഷന്മാരിൽ ചികിത്സ കൂടാതെ മെച്ചപ്പെടുമെന്ന് കരുതപ്പെടുന്നു. എച്ച് ഐ വി അണുബാധയുള്ള സ്ത്രീകൾക്ക് ഒരു ഡോസ് നൽകുന്നതിനേക്കാൾ ഏഴ് ദിവസം ചികിത്സിച്ചാൽ മെച്ചപ്പെട്ട രോഗശമനം ലഭിക്കും.
സ്കീനിന്റെ ഗ്രന്ഥിയും മറ്റ് ജനിതകഘടനകളും ഒരു റിസർവോയറായി പ്രവർത്തിക്കുന്നതിനാൽ തൊലി പുറത്ത് ഉള്ള ചികിത്സകൾ കഴിക്കുന്ന ആൻറിബയോട്ടിക്കുകളേക്കാൾ ഫലപ്രദമല്ല.
എപ്പിഡെമിയോളജി
2013-ൽ ഏകദേശം 58 ദശലക്ഷം ട്രൈക്കോമോണിയാസിസ് കേസുകൾ ഉണ്ടായിരുന്നു. സ്ത്രീകളിൽ (2.7%) പുരുഷന്മാരേക്കാൾ (1.4%) ഇത് സാധാരണമാണ്. യുഎസിലെ ഏറ്റവും സാധാരണമായ നോൺ-വൈറൽ എസ്ടിഐയാണിത്, പ്രതിവർഷം 3.7 ദശലക്ഷം വ്യാപകമായ കേസുകളും 1.1 ദശലക്ഷം പുതിയ കേസുകളും കണക്കാക്കപ്പെടുന്നു. യുഎസിലെ പൊതു ജനസംഖ്യയുടെ 3%, 7.5-32% വരെ മിതമായ-ഉയർന്ന അപകടസാധ്യതയുള്ള (തടവുകാർ ഉൾപ്പെടെ) രോഗബാധിതരാണെന്ന് കണക്കാക്കപ്പെടുന്നു.
ബാഹ്യ ലിങ്കുകൾ
വർഗ്ഗം:Pages with unreviewed translations
കാർമെൻ അരിസ്റ്റെഗുയി
ഒരു മെക്സിക്കൻ പത്രപ്രവർത്തകയും അവതാരകയുമാണ് മരിയ ഡെൽ കാർമെൻ അരിസ്റ്റെഗി ഫ്ലോറസ് (സ്പാനിഷ് ഉച്ചാരണം: [ˈkaɾ.men a.ɾisˈte.ɣi]; ജനനം ജനുവരി 18, 1964). മെക്സിക്കോയിലെ പ്രമുഖ പത്രപ്രവർത്തകരിലും അഭിപ്രായ നേതാക്കളിലൊരാളായും അവർ വ്യാപകമായി കണക്കാക്കപ്പെടുന്നു. കൂടാതെ മെക്സിക്കൻ സർക്കാരിനെക്കുറിച്ചുള്ള നിർണായക അന്വേഷണങ്ങളുടെ പേരിലും അവർ പ്രശസ്തയാണ്. CNN en Español- ലെ അരിസ്റ്റെഗുയി എന്ന വാർത്താ പരിപാടിയുടെ അവതാരകയാണ് അവർ. ആനുകാലിക പരിഷ്കരണത്തിന്റെ അഭിപ്രായ വിഭാഗത്തിനായി പതിവായി അവർ എഴുതുന്നു. 2015 മാർച്ചിൽ, അന്നത്തെ മെക്സിക്കൻ പ്രസിഡന്റ് എൻറിക് പെന നീറ്റോയുടെ താൽപ്പര്യ വൈരുദ്ധ്യത്തെക്കുറിച്ചുള്ള ഒരു റിപ്പോർട്ടിനെത്തുടർന്ന് അദ്ദേഹത്തിന്റെ കുടുംബത്തിന് ഒരു കോടീശ്വര ഭവനം നിർമ്മിക്കുകയായിരുന്ന ഒരു സംസ്ഥാന കരാറുകാരനോടൊപ്പം മെക്സിക്കോ സിറ്റിയിലെ എംവിഎസ് റേഡിയോ 102.5 എഫ്എമ്മിൽ നിന്ന് നിയമവിരുദ്ധമായി അവളെ പുറത്താക്കി. അവർ സ്വന്തം വാർത്താ വെബ്‌സൈറ്റ് നിയന്ത്രിക്കുകയും ഒരു ഓൺലൈൻ പ്രഭാത വാർത്താ അവതരണം ഹോസ്റ്റുചെയ്യുകയും ചെയ്തു. ഇത് ഗ്രൂപോ റേഡിയോ സെൻട്രോയുടെ XERC-FM- ലും പ്രക്ഷേപണം ചെയ്തു.
മുൻകാലജീവിതം
അരിസ്റ്റെഗുയ് 1964 ജനുവരി 18 -ന് മെക്സിക്കോ സിറ്റിയിൽ ഏഴ് മക്കളിൽ അഞ്ചാമനായി ജനിച്ചു. സ്പാനിഷ് ആഭ്യന്തരയുദ്ധത്തിൽ നിന്ന് അഭയാർത്ഥിയായി കുട്ടിക്കാലത്ത് മെക്സിക്കോയിലെത്തിയ ഒരു ബാസ്ക് സ്പാനിഷ് വംശജനായിരുന്നു അവരുടെ പിതാവ്. അവരുടെ അമ്മ സ്പാനിഷ്, ഫ്രഞ്ച് പാരമ്പര്യമുള്ളവളായിരുന്നു. ആ കുടുംബ പശ്ചാത്തലം കൊണ്ടാണ് അവർ തന്റെ ജീവിതം പത്രപ്രവർത്തനത്തിനായി സമർപ്പിച്ചതെന്ന് അവർ പറയുകയുണ്ടായി.
ഫെഡറൽ ഡിസ്ട്രിക്റ്റിന്റെ തെക്ക്-മധ്യഭാഗത്തുള്ള ബെനിറ്റോ ജുവാരസ് ഡിവിഷനിലെ അയൽപക്കത്തുള്ള കൊളോണിയ എലാമോസിലാണ് അരിസ്റ്റെഗുയി വളർന്നത്. അവർ എസ്ക്യൂല പ്രൈമരിയ എസ്റ്റാഡോ ഡി ചിയാപ്പസിലെ പ്രാഥമിക വിദ്യാലയത്തിൽ പഠിക്കുകയും ക്ലബ് ഡി ലിയോൺസ് ഡി ലാ സിയുഡാഡ് ഡി മെക്സിക്കോയിലെ സെക്കൻഡറി സ്കൂളിൽ ചേരുകയും ചെയ്തു.
അവരുടെ ആദ്യ ജോലി 17 -ആം വയസ്സിൽ ഒരു അക്കൗണ്ടിംഗ് സ്ഥാപനമായ അയല ആൻഡ് അസോസിയേറ്റ്സിലായിരുന്നു.
അവർ നാഷണൽ ഓട്ടോണമസ് യൂണിവേഴ്സിറ്റി ഓഫ് മെക്സിക്കോയിൽ (UNAM) പഠിച്ചു. അവിടെ അവർ ആദ്യം സോഷ്യോളജി പഠിക്കുകയും പിന്നീട് കമ്മ്യൂണിക്കേഷൻ സയൻസിലേക്ക് മാറുകയും ചെയ്തു.
ടെലിവിഷൻ
ചാനൽ 13-ൽ അവർ ടെലിവിഷൻ ജീവിതം ആരംഭിച്ചു. തുടർന്ന് ഇമെവിസിയാൻ (നിലവിൽ ടിവി ആസ്ടെക്ക) എഫ്രോൺ ഫ്ലോറസ് ആതിഥേയത്വം വഹിക്കുന്ന സാമ്പത്തിക-വാർത്താ പ്രോഗ്രാം മോണിറ്റർ ഫിനാൻസിയറോയിൽ സഹായിയായി. പിന്നീട് അവർ ഇമെവിഷ്യന്റെ പത്രപ്രവർത്തകരുടെ ടീമിലായിരുന്നു. ക്വീനിലെ ഒരു പ്രൊഫൈൽ അനുസരിച്ച്, അരിസ്റ്റെഗ്യൂയിയുടെ "ആശയവിനിമയ വൈദഗ്ധ്യവും ജോലിയിലെ അവളുടെ ദൃഢതയും, അഞ്ചോ ആറോ ചാനലുകളിൽ ഇമെവിസിയാൻ പ്രക്ഷേപണം ചെയ്ത പതിനഞ്ചിലധികം ദൈനംദിന വാർത്താ പരിപാടികളിൽ ന്യൂസ് റീഡർമാരുടെയും റിപ്പോർട്ടർമാരുടെയും ടീമിന്റെ ഭാഗമാകാൻ സാധിച്ചു. ദീർഘമായി, ചാനൽ 13 ൽ 7 AM വാർത്താ പ്രക്ഷേപണത്തിന്റെ മൂലക്കല്ലായി അവളും ഹാവിയർ സോളാർസാനോയും സ്ഥാനം നേടി. "
എംവിഎസ് പ്രക്ഷേപണം ചെയ്ത ജാവിയർ സോളാർസാനോയ്‌ക്കൊപ്പം എൻ ബ്ലാങ്കോ വൈ നീഗ്രോ എന്ന പ്രോഗ്രാമിൽ അവർ പ്രവർത്തിച്ചു. 2001 ൽ ടെർലിവിസയിലെ സെർക്കുലോ റോജോയിലും ഉണ്ടായിരുന്നു. 2003 മുതൽ 2006 വരെ ചാനൽ 52MX ൽ പ്രക്ഷേപണം ചെയ്ത നോട്ടിസിയാസ് കനാൽ 52: അരിസ്റ്റെഗുയി-സോളാർസാനോ എന്ന വാർത്താ പരിപാടിയിൽ അവർ പ്രവർത്തിച്ചു. 2005 ൽ, 15 വർഷത്തിലേറെയായി വിവിധ മാധ്യമങ്ങളിൽ ഒരുമിച്ച് പ്രവർത്തിച്ചതിന് ശേഷം (Imevisión, MVS, Imagen, Televisa, Canal 52), അരിസ്റ്റെഗുയിയും സോളാർസാനോയും "വൈരുദ്ധ്യമുള്ള ഷെഡ്യൂളുകൾ" കാരണം പ്രൊഫഷണലായി വേർപിരിയുമെന്ന് പ്രഖ്യാപിച്ചു.
പുറംകണ്ണികൾ
വർഗ്ഗം:1964-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
കംപാനിയൻ വോട്ട് (സഹായിവോട്ട്)
വാർദ്ധക്യസഹജമായ അവശതയോ അന്ധതയോ ഉൾപ്പെടെയുള്ള ആരോഗ്യപ്രശ്‌നങ്ങളോ ശാരീരിക വൈകല്യങ്ങളോ ഉള്ളവർക്ക് വോട്ട് രേഖപ്പെടുത്താനൻ ഏർപ്പെട്ടിരിക്കുന്ന സംവിധാനമാണ് കംപാനിയൻ വോട്ട് അഥവാ സഹായിവോട്ട്. ഇതുപ്രകാരം, വോട്ടർക്കു വേണ്ടി, അയാൾ നിയോഗിക്കുന്ന മറ്റൊരാൾക്ക് വോട്ടു രേഖപ്പെടുത്താൻ അനുമതി ലഭിക്കും. പക്ഷേ, ഒരു നിബന്ധനയുണ്ട്- എത്ര അവശതയിലാണെങ്കിലും കംപാനിയനോടോപ്പം യഥാർത്ഥ വോട്ടർ ബൂത്തിൽ എത്തിയിരിക്കണം.
ബന്ധപ്പെട്ട വകുപ്പ്
1961ലെ കണ്ടക്റ്റ്‌ ഓഫ് ഇലക്ഷൻ റൂൾസ് (സ്റ്റാറ്റ്യുട്ടറി റൂൾസ് ആൻഡ് ഓർഡർ) വകുപ്പ് 49എൻ പ്രകാരം കംപാനിയൻ വോട്ട് അഥവാ ഓപ്പൺ വോട്ട് പൂർണ്ണമായും നിയമപരമാണ്.
നടപടിക്രമങ്ങൾ
കംപാനിയൻ വോട്ടിന് ചട്ടപ്രകാരമുള്ള നടപടിക്രമങ്ങളുണ്ട്. പ്രിസൈഡിംഗ് ഓഫീസറെ വിവരം അറിയിച്ച്, ഇതിനായുള്ള 14-എ ഫോറം പൂരിപ്പിച്ചു നൽകണം. യഥാർത്ഥ വോട്ടർക്ക് വോട്ട് രേഖപ്പെടുത്താനാകാത്ത വിധം ശാരീരിക അവശതയുണ്ടെന്ന് പ്രിസൈഡിംഗ് ഓഫീസർക്ക് ബോദ്ധ്യപ്പെടണം. കൂട്ടാളിയായി വോട്ടർക്കൊപ്പമെത്തിയ ആളുടെ പേരും മേൽവിലാസവും, അയാൾ എത്രമാത് ബൂത്തിലെ വോട്ടറാണെന്ന വിവരവും സത്യപ്രസ്‌താവനയായി നൽകണം. ഇപ്രകാരം സഹായിയാകുന്നയാൾ മറ്റൊരു സമ്മതിദായകനു വേണ്ടിയും ഒരു പോളിങ് സ്റ്റേഷനിലും ഓപ്പൺ വോട്ട് ചെയ്തിട്ടില്ലെന്നും, താൻ രേഖപ്പെടുത്തിയ കംപാനിയൻ വോട്ട് രഹസ്യമായി തന്നെ സൂക്ഷിച്ചുകൊള്ളാമെന്നും രേഖാമൂലം പ്രിസൈഡിങ് ഓഫീസർക്ക് ഉറപ്പ് നൽകണം. എത്രത്തോളം സഹായം ആവശ്യമാണെന്ന് തീരുമാനിക്കേണ്ടത് പ്രിസൈഡിങ് ഓഫിസറാണ്. ഇതിനാണ് 14എ ഫോം പൂരിപ്പിച്ചു വാങ്ങുന്നത്.
സ്ഥാനാർത്ഥികൾക്കോ തെരഞ്ഞെടുപ്പ് ഏജന്റിനോ ഇപ്രകാരം വോട്ട് ചെയ്യാൻ സഹായിക്കാം. എന്നാൽ പ്രിസൈഡിങ് ഓഫീസർക്കോ മറ്റേതെങ്കിലും തെരഞ്ഞെടുപ്പ് ഓഫീസർമാർക്കോ ഇതിന് സാധിക്കില്ല. ചെയ്യപ്പെടുന്ന ഓരോ ഓപ്പൺ വോട്ടും പ്രിസൈഡിങ് ഓഫീസർ ലിസ്റ്റുകളായി ഫോം 14A യിൽ പ്രത്യേകം സൂക്ഷിക്കണം.
നിബന്ധനകൾ
ഒരാൾക്ക് ഒരു കംപാനിയൻ വോട്ട് മാത്രമേ ചെയ്യാനാകൂ. കംപാനിയൻ വോട്ട് രേഖപ്പെടുത്തുന്നത്, വോട്ടു ചെയ്‌തയാളുടെ വലതു ചൂണ്ടുവിരലിലാണ്. അതിനൊപ്പം യഥാർത്ഥ വോട്ടറുടെ ഇടത് ചൂണ്ടുവിരലിലും മഷി പുരട്ടും. കംപാനിയൻ വോട്ടർ യഥാർത്ഥ വോട്ട് രേഖപ്പെടുത്തുമ്പോൾ അയാളുടെ ഇടതു ചൂണ്ടുവിരലിൽ മഷി പുരട്ടും. കംപാനിയൻ വോട്ട് രേഖപ്പെടുത്തുന്നയാൾ ആ വോട്ട് ആർക്കാണ് ചെയ്‌തതെന്ന് മറ്റുള്ളവരോട് പരസ്യപ്പെടുത്തരുതെന്നാണ് ചട്ടം.
കംപാനിയൻ വോട്ടിന്റെ സാധുത
റൂൾ 49N (1) ൽ പറയുന്നതുപോലെയാവണം ഓപ്പൺ വോട്ടിൻറെ നടപടിക്രമം. പ്രിസൈഡിങ് ഓഫീസറുടെ അനുമതിയോടെയാവണം വോട്ടു ചെയ്യുന്നത്.
പോളിങ് സ്റ്റേഷനിലുള്ള തെരഞ്ഞെടുപ്പ് ഏജന്റുമാർ തൽസമയം വോട്ട് എതിർക്കാതിരിക്കുകയും പിന്നീട് പ്രിസൈഡിങ് ഓഫീസർ ഫോം 14A യിൽ അതു രേഖപ്പെടുത്തുകയും ചെയ്താൽ ഓപ്പൺ വോട്ട് നിയമാനുസൃതമാകുന്നു. വീണ്ടുമൊരവസരത്തിൽ ഇതിൽ എതിർപ്പുന്നയിക്കാൻ കഴിയില്ല. പ്രിസൈഡിങ് ഓഫീസർക്ക് മുൻപാകെ ഉറപ്പ് നൽകി വോട്ട് ചെയ്യുന്ന സമയം ഏതെങ്കിലും പോളിങ് ഏജന്റ് പരാതിപ്പെട്ടില്ലെങ്കിൽ അതൊരു സാധുതയുള്ള വോട്ടാണ്.
ഇതും കാണുക
തപാൽ വോട്ട്
പ്രോക്സി വോട്ട്
ഓപ്പൺ ബാലറ്റ്
അവലംബം
വർഗ്ഗം:തിരഞ്ഞെടുപ്പ് വർഗ്ഗം:ജനാധിപത്യം
രാമപുരം ശ്രീരാമസ്വാമിക്ഷേത്രം, കോട്ടയം ജില്ല
കോട്ടയം ജില്ലയിൽ മീനച്ചിൽ താലൂക്കിൽ രാമപുരം ഗ്രാമത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് രാമപുരം ശ്രീരാമസ്വാമിക്ഷേത്രം. രാമപുരം ഗ്രാമത്തിന് ആ പേര് വരാൻ തന്നെ കാരണമായത് ഈ ക്ഷേത്രം നിലനിൽക്കുന്നതാണ്. ഈ ക്ഷേത്രത്തിലെ പ്രധാന പ്രതിഷ്ഠ ചതുർബാഹു മഹാവിഷ്ണുവായി കുടികൊള്ളുന്ന വിഷ്ണുവിന്റെ സപ്തമാവതാരമായ ശ്രീരാമസ്വാമിയാണ്. കൂടാതെ ഉപദേവതകളായി ശിവൻ, പാർവ്വതി, ഗണപതി, ശാസ്താവ്, സുബ്രഹ്മണ്യൻ, സീതാദേവി, ഹനുമാൻ, ഭദ്രകാളി, നാഗദൈവങ്ങൾ, ബ്രഹ്മരക്ഷസ്സ്, യക്ഷി എന്നിവരും കുടികൊള്ളുന്നുണ്ട്.
തൃശ്ശൂർ, എറണാകുളം ജില്ലകളിലെ നാലമ്പലങ്ങൾ കഴിഞ്ഞാൽ ഏറ്റവും പ്രസിദ്ധമായ നാലമ്പലങ്ങളുള്ളത് കോട്ടയം ജില്ലയിലെ രാമപുരം പഞ്ചായത്തിലാണ്. അവയിൽ ആദ്യത്തെ ക്ഷേത്രമാണിത്. എന്നാൽ, ആദ്യത്തെ നാലമ്പലങ്ങളിൽ നിന്ന് വ്യത്യസ്തമായി ഇവിടെ ക്ഷേത്രങ്ങളെല്ലാം നാല് കിലോമീറ്റർ ചുറ്റളവിലാണുള്ളത്. രാമപുരത്തുനിന്ന് മൂന്ന് കിലോമീറ്റർ വടക്കുമാറി അമനകരയിൽ ഭരതനും, അത്രയും ദൂരം പടിഞ്ഞാറുമാറി കൂടപ്പുലത്ത് ലക്ഷ്മണനും, അത്രയും ദൂരം വടക്കുകിഴക്കുമാറി മേതിരിയിൽ ശത്രുഘ്നനും കുടികൊള്ളുന്നു. രാമായണമാസമായ കർക്കടകത്തിൽ ആയിരങ്ങൾ ഈ ക്ഷേത്രങ്ങൾ ദർശിച്ച് നിർവൃതി നേടാറുണ്ട്. ആദ്യത്തെ നാലമ്പലങ്ങളിൽ നിന്ന് വ്യത്യസ്തമായി ഏതാനും മിനിറ്റുകൾക്കുള്ളിൽ ദർശനം കഴിച്ചുപോരാം എന്നൊരു സൗകര്യവുമുണ്ട്. ഇത് ഒരു ഊരാഴ്മക്ഷേത്രമാണ്.
ഐതിഹ്യം
ശ്രീരാമസ്വാമിയുടെ കഥയുമായി ഏറെ അടുത്ത ബന്ധമുള്ള ഒരു ക്ഷേത്രമാണിത്. ഐതിഹ്യപ്രകാരം സീതാദേവിയുടെ ദേഹവിയോഗത്തിനുശേഷം അയോധ്യ വിട്ട ശ്രീരാമൻ സീതാന്വേഷണത്തിന് താൻ സഞ്ചരിച്ച വഴിയിലൂടെ ഒരുപാട് ദൂരം സഞ്ചരിച്ച് ഇവിടെയെത്തി. ചുറ്റും കാടും മലയും നിറഞ്ഞ, കിഴക്കുഭാഗത്ത് നദിയും പടിഞ്ഞാറുഭാഗത്ത് പാടവുമുള്ള അതിമനോഹരമായ ഇവിടത്തെ അന്തരീക്ഷം കണ്ട ഭഗവാൻ സമീപത്തുകണ്ട ഒരു ആൽമരത്തിന്റെ ചുവട്ടിൽ വിശ്രമിച്ചു. തുടർന്ന് ഇവിടെത്തന്നെ സാന്നിദ്ധ്യമാകാൻ അദ്ദേഹം തീരുമാനിച്ചു. അങ്ങനെ, ഈ സ്ഥലത്തിന് രാമപുരം എന്ന പേരുവന്നു.
ഇതിനിടയിൽ, ജ്യേഷ്ഠനെ കാണാത്തതിനെത്തുടർന്ന് ലക്ഷ്മണനും ഭരതനും ശത്രുഘ്നനും ഒന്നിച്ച് അന്വേഷണം ആരംഭിച്ചു. ദീർഘനാളത്തെ അന്വേഷണത്തിനൊടുവിൽ അവർ ഇവിടെയെത്തി ജ്യേഷ്ഠനെ കാണുകയുണ്ടായി. മൂവരും ജ്യേഷ്ഠനെ വണങ്ങി അടുത്തുതന്നെ വാഴാനുള്ള ആഗ്രഹം പ്രകടിപ്പിച്ചു. ശ്രീരാമൻ അനുജന്മാരോട് തങ്ങൾക്കിഷ്ടമുള്ള സ്ഥലം തിരഞ്ഞെടുത്ത് അവിടെ താമസിയ്ക്കാൻ പറഞ്ഞു. അങ്ങനെ ലക്ഷ്മണൻ കൂടപ്പുലത്തും, ഭരതൻ അമനകരയിലും ശത്രുഘ്നൻ മേതിരിയിലും താമസമുറപ്പിച്ചു. പിൽക്കാലത്ത് നാലിടത്തും ക്ഷേത്രങ്ങൾ വന്നു. രാമായണമാസമായ കർക്കടകത്തിൽ ഈ ക്ഷേത്രങ്ങളെ ബന്ധിപ്പിച്ചുകൊണ്ട് നാലമ്പലദർശനം നടത്തിവരുന്നു. രാമപുരത്തുനിന്ന് തുടങ്ങുന്ന ദർശനം തുടർന്ന് കൂടപ്പുലം, അമനകര, മേതിരി എന്ന ക്രമത്തിൽ പോയി അവസാനിയ്ക്കുന്നു. ധാരാളം ഭക്തർ ഈ ദിവസങ്ങളിൽ ക്ഷേത്രങ്ങളിലെത്താറുണ്ട്.
ക്ഷേത്രപരിസരവും മതിലകവും
രാമപുരം ഗ്രാമത്തിന്റെ ഏകദേശം ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രത്തിന്റെ ദർശനം. ക്ഷേത്രത്തിൽ നിന്ന് അല്പം മാറി പാലാ-കൂത്താട്ടുകുളം റോഡ് കടന്നുപോകുന്നു. റോഡിന്റെ വശത്ത് ക്ഷേത്രത്തിന്റെ പേരെഴുതിവച്ച കവാടം കാണാം. കവാടത്തിന്റെ മുകളിലായി ഗണപതി, ശ്രീരാമപട്ടാഭിഷേകം, സരസ്വതി എന്നീ രൂപങ്ങൾ കാണാം. കൂടാതെ ഇരുവശങ്ങളിലുമായി ഹനുമാൻ, നാരദൻ എന്നിവരുടെ രൂപങ്ങളുമുണ്ട്. അവിടെനിന്ന് അല്പം നടന്നാൽ ക്ഷേത്രത്തിന്റെ മുന്നിലെത്താം. അതിമനോഹരമാണ് ഇവിടത്തെ കിഴക്കേ ഗോപുരം. രണ്ടുനിലകളോടുകൂടിയ ഗോപുരത്തിന്റെ ഇരുനിലകളും ഓടുമേഞ്ഞിട്ടുണ്ട്. താരതമ്യേന പഴക്കം കുറവാണ് ഗോപുരത്തിനെന്നത് വ്യക്തമാണ്. രാമപുരം പഞ്ചായത്ത് ഓഫീസ്, പോസ്റ്റ് ഓഫീസ് തുടങ്ങിയ സ്ഥാപനങ്ങൾ ക്ഷേത്രത്തിൽ നിന്ന് അല്പം കിഴക്കുമാറിയാണ് സ്ഥിതിചെയ്യുന്നത്. ക്ഷേത്രക്കുളം വടക്കുഭാഗത്ത് സ്ഥിതിചെയ്യുന്നു. താരതമ്യേന ചെറിയ കുളമാണിത്. എന്നാൽ, വളരെ പവിത്രമാണ് ഇതിലെ ജലം. തൃപ്രയാറിലേതുപോലെ ഇവിടെയും മീനൂട്ട് വഴിപാട് നടത്തിവരുന്നുണ്ട്. കുളക്കരയിൽ വലിയ അരയാൽമരമുണ്ട്. ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു. അതായത് അരയാൽ ത്രിമൂർത്തീസ്വരൂപമാകുന്നു. ദിവസവും അരയാലിനെ ഏഴുവലം വയ്ക്കുന്നത് പുണ്യകരമായി കണക്കാക്കപ്പെടുന്നു.
കിഴക്കേ ഗോപുരത്തിലൂടെ അകത്തുകടന്നാൽ ആദ്യമെത്തുന്നത് ക്ഷേത്രത്തിലെ ആനക്കൊട്ടിലിലാണ്. താരതമ്യേന ചെറിയ ആനക്കൊട്ടിലാണിത്. എന്നാൽ എഴുന്നള്ളിപ്പുകൾ നിർബാധം നടത്താം. ആനക്കൊട്ടിലിനപ്പുറം ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം പ്രതിഷ്ഠിച്ചിരിയ്ക്കുന്നു. മുമ്പുണ്ടായിരുന്ന ചെമ്പുകൊടിമരം മാറ്റി 2006-ലാണ് ഈ കൊടിമരം പ്രതിഷ്ഠിച്ചത്. കൊടിമരത്തിനപ്പുറം ബലിക്കൽപ്പുര പണിതിരിയ്ക്കുന്നു. ക്ഷേത്രത്തിലെ പ്രധാന ബലിക്കല്ല് ഇവിടെ സ്ഥിതിചെയ്യുന്നു. സാമാന്യം വലിപ്പമുള്ള ബലിക്കല്ലാണ് ഇത്. അതിനാൽ, പുറത്തുനിന്ന് നോക്കിയാൽ വിഗ്രഹം കാണാൻ സാധിയ്ക്കില്ല. ബലിക്കൽപ്പുരയുടെ മച്ചിൽ ബ്രഹ്മാവിന്റെയും അഷ്ടദിക്പാലകരുടെയും രൂപങ്ങൾ കൊത്തിവച്ചിട്ടുണ്ട്.
ഏകദേശം മൂന്നരയേക്കർ വലിപ്പമുള്ള മതിലകമാണ് രാമപുരം ക്ഷേത്രത്തിലേത്. പലയിടത്തായി ചില ചെടികളും മരങ്ങളും വളരുന്നുണ്ട്. അവ കാഴ്ചയ്ക്ക് ഭംഗിയുണർത്തുന്നു. ക്ഷേത്രത്തിന്റെ തെക്കുപടിഞ്ഞാറേമൂലയിൽ ഭദ്രകാളിക്ഷേത്രം സ്ഥിതിചെയ്യുന്നു. അത്യുഗ്രദേവതയായ ഭദ്രകാളി ദേശദേവതയായി കണക്കാക്കപ്പെടുന്നു. പണ്ട് ഇവിടെ സ്ഥിരം വെളിച്ചപ്പാടുണ്ടായിരുന്നു. ഭദ്രകാളിക്ഷേത്രത്തിനടുത്ത് ആൽമരച്ചുവട്ടിൽ നാഗദൈവങ്ങൾ കുടികൊള്ളുന്നു. പരിവാരസമേത നവനാഗപ്രതിഷ്ഠയാണ് ഈ ക്ഷേത്രത്തിലുള്ളത്. വടക്കുപടിഞ്ഞാറേമൂലയിൽ ചെറിയൊരു ഗണപതിക്ഷേത്രമുണ്ട്. ഇവയ്ക്കിടയിലാണ് ക്ഷേത്രത്തിലെ പടിഞ്ഞാറേ ഗോപുരം സ്ഥിതിചെയ്യുന്നത്. വടക്കുവശത്ത് ക്ഷേത്രം വക ഊട്ടുപുര പണിതിരിയ്ക്കുന്നു. നിത്യേന ഇവിടെ ഊട്ടുണ്ട്. വടക്കുകിഴക്കേമൂലയിൽ ചെറിയ ശ്രീകോവിലിൽ ശ്രീരാമദാസനായ ഹനുമാൻ സ്വാമി കുടികൊള്ളുന്നു. തൃക്കവിയൂർ ശിവ-പാർവ്വതി-ഹനുമാൻ ക്ഷേത്രത്തിലെ വിഗ്രഹം പോലെ തീരെ ചെറുതാണ് ഇവിടെയും ഹനുമദ്വിഗ്രഹം. എങ്കിലും, സവിശേഷപ്രാധാന്യമുള്ള പ്രതിഷ്ഠയാണിത്. ശ്രീരാമന് വഴിപാട് കഴിയ്ക്കുന്നവർ ഹനുമാന്നും വഴിപാട് കഴിയ്ക്കാറുണ്ട്. തന്റെ ഭക്തനായ ഹനുമാനെ പ്രീതിപ്പെടുത്താതെ ശ്രീരാമൻ പ്രസാദിയ്ക്കില്ലെന്നാണ് വിശ്വാസം. ഹനുമാന്റെ ശ്രീകോവിലിന് സമീപം തന്നെയാണ് ബ്രഹ്മരക്ഷസ്സിന്റെയും യക്ഷിയുടെയും പ്രതിഷ്ഠകൾ സ്ഥിതിചെയ്യുന്നത്. ഇരുവർക്കും സാധാരണ പോലെയുള്ള വിഗ്രഹങ്ങളാണുള്ളത്.
ശ്രീകോവിൽ
സാമാന്യം വലിപ്പമുള്ള വട്ടശ്രീകോവിലാണ് രാമപുരത്തുള്ളത്. തൃപ്രയാറിലെ ശ്രീകോവിലിന്റെയത്രയില്ലെങ്കിലും ഇതിന് ഏകദേശം 130 അടി ചുറ്റളവുണ്ടെന്ന് പറയപ്പെടുന്നു. കരിങ്കല്ലിൽ തീർത്ത ശ്രീകോവിലിന്റെ മേൽക്കൂര ചെമ്പുമേഞ്ഞിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. ശ്രീകോവിലിനകത്ത് രണ്ട് മുറികളാണ്. അവയിൽ പടിഞ്ഞാറുഭാഗത്തുള്ളത് വിഗ്രഹം പ്രതിഷ്ഠിച്ച ഗർഭഗൃഹം. മഹാവിഷ്ണുഭഗവാന്റെ ഏഴാം അവതാരമായ ശ്രീരാമസ്വാമി, ആറടി ഉയരം വരുന്ന ചതുർബാഹു വിഷ്ണുവിഗ്രഹത്തിൽ കിഴക്കോട്ട് ദർശനമായി കുടികൊള്ളുന്നു. വിഗ്രഹരൂപം പൂർണ്ണമായും മഹാവിഷ്ണുവിന്റേതാണ്. പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം ശംഖും മുന്നിലെ ഇടതുകയ്യിൽ തലകീഴായി കൗമോദകി ഗദയും മുന്നിലെ വലതുകയ്യിൽ താമരയും കാണാം. പട്ടാഭിഷേകസമയത്തെ ശ്രീരാമനായാണ് പ്രതിഷ്ഠയുടെ സങ്കല്പം. അതിനാൽ, ഏറ്റവും മംഗളകരമായ ഭാവത്തിലാണ് ഭഗവാൻ ഇവിടെ കുടികൊള്ളുന്നത്. സീതാസമേതനായി പീഠത്തിലിരിയ്ക്കുന്ന ഭഗവാൻ, അനുജന്മാരുടെയും ഹനുമാനും സുഗ്രീവനും അംഗദനും ജാംബവാനും വിഭീഷണനുമടക്കമുള്ള ഭക്തരുടെയും സേവനമേറ്റുവാങ്ങി, വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീലകത്ത് വിരാജിയ്ക്കുന്നു.
സോഷ്യൽ മീഡിയ ഡിസൈൻ
സോഷ്യൽ മീഡിയ ഡിസൈൻ എന്നത് സോഷ്യൽ മീഡിയ പ്ലാറ്റ്‌ഫോമുകളിലെ വിഷ്വൽ ഉള്ളടക്കത്തിന്റെ ആസൂത്രണം, വികസനം, സൃഷ്ടിക്കൽ എന്നിവയെ സൂചിപ്പിക്കുന്നു. ഡിസൈനിലെ നിക്ഷേപം ബ്രാൻഡുകളെ തിരിച്ചറിയാനും അവരുടെ ടാർഗെറ്റ് പ്രേക്ഷകരുമായി പ്രതിധ്വനിക്കുന്ന ഉള്ളടക്കം സൃഷ്ടിക്കാനും സഹായിക്കുന്നു.സോഷ്യൽ മീഡിയ ഡിസൈനിന്റെ പ്രധാന ലക്ഷ്യം പ്രേക്ഷകരുടെ ശ്രദ്ധ പിടിച്ചുപറ്റുകയും അവരെ ഇടപഴകാൻ പ്രോത്സാഹിപ്പിക്കുകയും ചെയ്യുന്ന ദൃശ്യപരമായി ആകർഷകമായ ഉള്ളടക്കം സൃഷ്ടിക്കുക എന്നതാണ്. നിരവധി ഘടകങ്ങൾ ഇതിനെ സ്വാധീനിക്കുമ്പോൾ, ആകർഷകമായ ദൃശ്യങ്ങൾ സൃഷ്ടിക്കാൻ അറിയപ്പെടുന്ന പൊതുവായ ഡിസൈൻ നിയമങ്ങളുണ്ട്. ആദ്യത്തേത് വൈറ്റ് അല്ലെങ്കിൽ നെഗറ്റീവ് സ്പേസ് ആണ്, നിങ്ങളുടെ ഫ്രെയിമിലെ ഒരു ഏരിയ ശൂന്യമായി നിൽക്കുമ്പോഴാണ്. വൈറ്റ് അല്ലെങ്കിൽ നെഗറ്റീവ് സ്‌പെയ്‌സ് ഉപയോഗിക്കുന്നത് പ്രേക്ഷകർ ശ്രദ്ധ കേന്ദ്രീകരിക്കാൻ നിങ്ങൾ ആഗ്രഹിക്കുന്നതിലേക്ക് ശ്രദ്ധ ആകർഷിക്കാൻ സഹായിക്കുന്നു.
രാമപുരം ശ്രീരാമസ്വാമിക്ഷേത്രം, കോട്ടയം ജില്ല
ശ്രീകോവിൽ
ശ്രീകോവിൽ, അതിമനോഹരമായ ദാരുശില്പങ്ങൾ കൊണ്ട് സമ്പന്നമാണ്. ഇവയിൽ കൂടുതലും രാമായണത്തിൽ നിന്നെടുത്തവയാണ്. കൂടാതെ, വാമനമൂർത്തി, അഷ്ടഭുജഗണപതി, ദുർഗ്ഗാദേവി, ശ്രീകൃഷ്ണലീലകൾ, ശിവകഥകൾ എന്നിവയും പ്രാധാന്യത്തോടെ കാണിയ്ക്കപ്പെടുന്നു. ശ്രീകോവിലിന്റെ തെക്കുവശത്ത് കൂട്ടിച്ചേർത്തുപണിത മറ്റൊരു ചെറിയ ശ്രീകോവിലിൽ ശിവൻ, പാർവ്വതി, ഗണപതി, സുബ്രഹ്മണ്യൻ, ശാസ്താവ് എന്നിവരുടെ ഒന്നിച്ചുള്ള സാന്നിദ്ധ്യമാണ്. ഇത്തരത്തിലൊരു പ്രതിഷ്ഠ അത്യപൂർവ്വമാണ്. എല്ലാം ചെറിയ വിഗ്രഹങ്ങളാണ്. ഇവർക്ക് നിത്യവും പൂജകളുണ്ട്. ശ്രീകോവിലിന്റെ വടക്കുവശത്ത് ലക്ഷ്മീദേവിയുടെ സാന്നിദ്ധ്യവുമുണ്ട്. ലക്ഷ്മിയുടെ അവതാരവും ശ്രീരാമപത്നിയുമായ സീതാദേവിയായാണ് പ്രതിഷ്ഠയെ കണ്ടുവരുന്നത്. ശ്രീരാമസാന്നിദ്ധ്യം വന്ന അന്നുമുതൽ ഇവിടെ സീതാസാന്നിദ്ധ്യവുമുണ്ടെന്നാണ് വിശ്വാസം. എന്നാൽ, ഈ സങ്കല്പത്തിന് വിഗ്രഹമില്ല. വടക്കുവശത്ത് ഓവുണ്ട്. അഭിഷേകജലം ഇതിലൂടെ ഒഴുകിപ്പോകുന്നു.
സോഷ്യൽ മീഡിയ ഡിസൈൻ
വർഗ്ഗം:ഇന്റർനെറ്റ്
രാമപുരം ശ്രീരാമസ്വാമിക്ഷേത്രം, കോട്ടയം ജില്ല
നാലമ്പലം
ശ്രീകോവിലിനുചുറ്റുമായി അകത്തെ ബലിവട്ടം പണിതിരിയ്ക്കുന്നു. അഷ്ടദിക്പാലകർ (കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് - യമൻ, തെക്കുപടിഞ്ഞാറ് - നിരൃതി, പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ, വടക്കുകിഴക്ക് - ഈശാനൻ), സപ്തമാതൃക്കൾ (ബ്രാഹ്മി, മഹേശ്വരി, കൗമാരി, വൈഷ്ണവി, വരാഹി, ഇന്ദ്രാണി, ചാമുണ്ഡി), വീരഭദ്രൻ, ഗണപതി, ശാസ്താവ്, സുബ്രഹ്മണ്യൻ, ദുർഗ്ഗാദേവി, ബ്രഹ്മാവ്, അനന്തൻ, ചന്ദ്രൻ എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ സ്ഥിതിചെയ്യുന്നു. ശീവേലിസമയത്ത് ഇവയിൽ ബലിതൂകുന്നു. നിത്യേനയുള്ള ശീവേലിയുടെ വിസ്തരിച്ച രൂപമായി ഉത്സവക്കാലത്ത് ശ്രീഭൂതബലിയും അതിന്റെയും വിസ്തരിച്ച രൂപമായി ഉത്സവബലിയുമുണ്ടാകാറുണ്ട്. ബലിക്കല്ലുകൾ ദേവന്റെ/ദേവിയുടെ വികാരഭേദങ്ങളാണെന്നാണ് വിശ്വാസം. തന്മൂലം, അവയിൽ ചവിട്ടുന്നതും തൊട്ടു തലയിൽ വയ്ക്കുന്നതും നിരോധിച്ചിരിയ്ക്കുന്നു.
നിത്യപൂജാക്രമവും വഴിപാടുകളും
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് രാമപുരം ശ്രീരാമസ്വാമിക്ഷേത്രം. പുലർച്ചെ നാലുമണിയ്ക്ക് നടതുറന്നുകഴിഞ്ഞാൽ ആദ്യം നിർമ്മാല്യദർശനമാണ്. തുടർന്ന് അഭിഷേകവും മലർനിവേദ്യവും നടത്തുന്നു. അഞ്ചുമണിയ്ക്ക് ഉഷഃപൂജയും തുടർന്ന് രാവിലെ ആറുമണിയ്ക്ക് എതിരേറ്റുപൂജയും ഗണപതിഹോമവുമുണ്ടാകും. ആറരയ്ക്ക് പ്രഭാതശീവേലിയാണ്. തന്റെ ഭൂതഗണങ്ങൾക്ക് അന്നം നൽകുന്നത് ഭഗവാൻ നേരിട്ടുകാണുന്നു എന്ന സങ്കല്പത്തോടെ നടത്തുന്ന ചടങ്ങാണിത്. നാലമ്പലത്തിനകത്തുള്ള ബലിക്കല്ലുകളിൽ ബലിതൂകിക്കഴിഞ്ഞ് പുറത്തുകടന്ന് മൂന്നുവട്ടം പ്രദക്ഷിണം വച്ച് ഒടുവിൽ വലിയ ബലിക്കല്ലിലും ബലിതൂകി ശീവേലി തീരുന്നു. തുടർന്ന് നവകാഭിഷേകമാണ്. ക്ഷേത്രക്കുളത്തിൽനിന്നെടുക്കുന്ന ജലം ഒമ്പത് വെള്ളിക്കലശങ്ങളിലാക്കി അഭിഷേകം ചെയ്യുന്നതിനെ പറയുന്ന പേരാണിത്. നവകാഭിഷേകത്തിനുശേഷം എട്ടുമണിയ്ക്ക് പന്തീരടിപൂജ. നിഴലിന് പന്ത്രണ്ടടി നീളം വരുന്ന സമയത്ത് നടത്തുന്ന പൂജയായതുകൊണ്ടാണത്രേ ഇങ്ങനെ പേരുവന്നത്. പിന്നീട് പതിനൊന്നുമണിയ്ക്ക് ഉച്ചപ്പൂജയും പതിനൊന്നരയ്ക്ക് ഉച്ചശീവേലിയും കഴിഞ്ഞ് ഉച്ചയ്ക്ക് പന്ത്രണ്ടുമണിയ്ക്ക് നടയടയ്ക്കുന്നു.
വൈകീട്ട് നാലുമണിയ്ക്ക് വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തമയസമയമനുസരിച്ച് ദീപാരാധന നടത്തപ്പെടുന്നു. ദീപസ്തംഭങ്ങളും വിളക്കുമാടവും അടിമുടി ദീപപ്രഭയിൽ നിൽക്കുന്ന കാഴ്ച അതിമനോഹരമാണ്. രാത്രി ഏഴുമണിയോടെ അത്താഴപ്പൂജയും തുടർന്ന് ഏഴരമണിയോടെ അത്താഴശീവേലിയും നടത്തപ്പെടുന്നു. തുടർന്ന് എട്ടുമണിയ്ക്ക് നടയടയ്ക്കുന്നു. കുരുപ്പക്കാട്ട് മനയ്ക്കാണ് ക്ഷേത്രത്തിലെ തന്ത്രാധികാരം. ഭരണസമിതി നിയമിയ്ക്കുന്ന വ്യക്തികളാണ് മേൽശാന്തിയും കീഴ്ശാന്തിയുമാകുക.